12. oktobar, 2017.\nNakon dvonedeljne reprezentativne pauze tokom vikenda su na programu svi mečevi 13.kola Super lige Srbije u takmičarskoj sezoni 2017/18. Bićete u prilici da pratite direktan televizijski prenos dva izuzetno zanimljiva susreta, Crvena zvezda - Mačva i Radnik - Partizan.\nCRVENA ZVEZDA – MAČVA (subota 14.oktobar, 16:00 časova, TV Arena sport 4)\nU subotu se u okviru 13.kola Super lige Srbije na stadionu ’’Rajko Mitić’’ sastaju domaća Crvena zvezda i gosti iz Šapca, ekipa Mačve. Biće to duel lidera šampionata i novog superligaša, pa je više nego jasno ko je favorit, ali treba očekivati da gosti pokušaju da pruže snažan otpor i pokažu se u najboljem svetlu na našem najvećem stadionu. Beograđani ove sezone igraju uspešno na tri ’’fronta’’, a nakon jedanaest odigranih susreta na svom kontu imaju devet pobeda, uz jedan remi i jedan poraz. Taj poraz pretrpeli su u prethodnom kolu, na gostovanju u Kruševcu, a rezultat je bio 1:0 za ekipu Napretka. Sa 28 osvojenih bodova trenutno zauzimaju 1.mesto na tabeli. Šapčani su solidno započeli aktuelnu sezonu i nakon dvanaest odigranih susreta na svom kontu imaju četiri pobede, uz jedan remi i sedam poraza. U prethodnom kolu odigrali su na svom stadionu nerešeno sa ekipom OFK Bačka, a rezultat je bio 1:1. Sa 13 osvojenih bodova trenutno zauzimaju 10.mesto na tabeli. Obezbeđen je direktan televizijski prenos na četvrtom programu TV Arena sport sa početkom u 16:00 časova.\nRADNIK – PARTIZAN (nedelja 15.oktobar, 15:00 časova, TV Arena sport 1)\nU nedelju se u okviru 13.kola Super lige Srbije u Surdulici sastaju domaći Radnik i gosti iz Beograda, ekipa Partizana. Nema sumnje da nas čeka sjajna atmosfera i veliki broj gledalaca, jer u goste stiže aktuelni šampion, a treba očekivati i borbenu i motivisanu igru domaćina koji je tokom kratkog superligaškog staža samo jednom ’’otkinuo bod’’ crno-belima. Surduličani su solidno započeli aktuelnu sezonu i nakon dvanaest odigranih susreta na svom kontu imaju četiri pobede, uz tri remija i pet poraza. U prethodnom kolu pretrpeli su poraz na gostovanju u Čačku, a rezultat je bio 3:1 za ekipu Borca. Sa 15 osvojenih bodova trenutno zauzimaju 9.mesto na tabeli. Ekipa Partizana ove sezone ne igra u skladu sa ambicijama kluba, a nakon jedanaest odigranih susreta crno-beli na svom kontu imaju sedam pobeda, uz tri remija i jedan poraz. U prethodnom kolu na svom terenu su podelili bodove sa ekipom Čukaričkog, a rezultat je bio 1:1. Sa 24 osvojena boda trenutno zauzimaju 3.mesto na tabeli. Obezbeđen je direktan televizijski prenos na prvom programu TV Arena sport sa početkom u 15:00 časova.


Zaplenjena roba od 50 miliona - Kragujevac online - Sve o gradu na jednom mestu\nTrenutno se nalazite na strani: Vesti Info Grad Kragujevac Zaplenjena roba od 50 miliona\nZaplenjena roba od 50 miliona\nčetvrtak, 08 decembar 2011 09:04\nVrednost zaplenjene robe, koja je pronađena u nelegalnoj trgovini, iznosi oko 50 miliona dinara. Oduzeta roba smeštena je u magacinu Regionalnog centra poreske uprave u Sobovici gde se nalazi više od tri i po hiljade artikala čija se vrednost procenjuje na oko 50 milona dinara.\nTu se nalazi desetak automobila oduzetih u nekoliko gradova centralne Srbije, gomile kutija sa alkoholnim pićima, odeća, obuća, dečje igračke, razna nova i polovna tehnička roba, hemikalije, kao i nekoliko tona soli i šećera. Zbog poslovanja mimo propisa ili neplaćanja poreskih obaveza poreski inspektori plenili su i lavaboe i kade, gume raznih profila, inventare za ugostiteljske objekte i čitave proizvodne linije. U magacinima u Sobovici tako se, između ostalog, našla i oprema za pravljenje piva, postrojenje za proizvodnju čarapa, ali i gomile preznih flaša ili starih eksera.\nU skladu sa propisanim rokovima i procedurama, kako objašnjava direktorka Regionalnog centra poreske uprave Radmila Simić, zaplenjena roba prodaje se na licitacijama na koje se zaintersovani kupci pozivaju putem oglasa. Deo robe ovde se samo čuva do okončanja postupka, deo se proda na licitaciji ili ako nadmetanje ne uspe njen vlasnik postaje republička Direkcija za imovinu.\nZa mnoge artikle nikada nije bilo zainteresovanih kupaca pa se dešava da u magacinu stoje godinama. Na osnovu posebne odluke Vlade Srbije Poreska uprava deo zaplenjene robe povremeno poklanja institucijama socijalne zaštite.


direktor operacija u Orion telekomu\nSergej Petković Santos Carvalho je direktor operacija u Orion telekomu, sa preko deset godina iskustva u telekomunikacijama. Gospodin Santos Carvalho je odgovoran za kontinuirana unapređenja rada u okviru grupacije Orion telekom, što uključuje i unapređenje poslovnih procesa, upravljanje rizicima, informacionom bezbjednošću i isporukom servisa.\nOd 2016. godine, odgovoran je za planiranje, dizajn i razvoj Nova Defense, Orionove jedinice za kibernetičku bezbjednost. Sarađuje sa sigurnosnim operativnim centrima u Evropi u cilju unapređenja kibernetičke odbrane i razvoja modernog operativnog centra u regionu.\nGospodin Santos Carvalho je bio predsednik EuroCloud Srbija od 2015. do 2017. godine. Član je EuroCloud Europe, panevropskog središta za inovacije u „Cloud-u“, potpuno nezavisne mreže za razmjenu znanja između klijenata i pružaoca usluga u oblaku, „start-up“ kompanija i istraživačkih centara.


Posle 20 meseci: Vučić i Hoti - dijalog u tri faze - NOVA portal\nPolitika Autor:Nataša Latković16. Jul. 202007:1329 Komentara\nPosle gotovo dve godine pauze, danas se u Briselu nastavlja dijalog Beoograda i Prištine, koje će na na tom sastanku predstavljati predsednik Srbije Aleksandar Vučić i kosovski premijer Avdulah Hoti. Sagovornici portala Nova.rs smatraju da će u prvoj fazi razgovora biti reči o nestalima i rasaljenim licima, kao i ekonomskoj saradnji, da će se u nastavku pregovora pričati o položaju Srba, manastirima, diplomama…, a u poslednjoj fazi o regulisanju međusobnih odnosa, članstvu Kosova u UN i svemu ostalom što će biti deo konačnog sporazuma o normalizaciji odnosa.\nPripreme za nastavak dijaloga Beograda i Prištine počele su video Samitom Srbija – Kosovo, čiji su domaćini bili francuski predsednik Emanuel Makron i Angela Merkel, da bi potom bila održana i video konferencija, na kojoj je se razgovaralo o samom procesu dijaloga.\nLajčak: Postignut dogovor o ključnim elementima dijaloga\nMurtezaj: Makron očekuje sporazum BG-PR do kraja 2020. g\nSrpska javnost posle ovih susreta nije dobila mnogo informacija, pa je ostalo nepoznato o čemu se konkretno razgovaralo.\nOd predsednika Srbije čuli smo da je Priština iznela maksimalističke zahteve, Makron i Merkel su saopštili da su se Vučić i Hoti složili da se dijalog nastavi sa ciljem postizanja končanog sporazuma, dok je specijalni predstavnik EU u razgovorima Beograda i Prištine Miroslav Lajčak izjavio da je postignut dogovor o ključnim elementima procesa dijaloga i utvrđen dnevni red za današnji sastanak.\nMiroslav Lajčak i Aleksandar Vučić Foto:TANJUG/ DRAGAN KUJUNDŽIĆ\nUoči sutrašnjeg sastanka, Vučić je rekao da će danas dve ključne teme biti na dnevnom redu – nestale i interno rasljene osobe i ekonomija i bolji ekonomska saradnja, te protok robe, kapitala i usluga.\nDragan Đukanović, profesor na Fakultetu političkih nauka, navodi za Nova.rs da će se danas u Briselu razgovarati o manje osetljivim temama, koje nisu strogo političke, poput pitanja nestalih, trgovinskoj razmeni i slično.\n“Ne verujem da će biti strogo političkih tema. Pre će se govoriti o dinamici samog procesa pregovora i onom što je do sada dogovoreno, a nije implementirano”, smatra Đukanović.\nOn smatra da bi u drugoj fazi dijaloga moglo biti reči o statusu Srba i drugih nealabanaca, kao i kulturno-istorijskim spomenicima.\n“Vučiću se smanjuje manevarski prostor”\nDa krupna politička pitanja koja bi mogla da budu deo končanog sporazuma neće biti tema današnjeg sastanka smatra i Marko Savković iz Fonda za političku izuzetnost. On kaže da nije isključeno da Hoti pomene priznanje i članstvo Kosova u međunarodnim organizacijama, što inače radi uvek.\nMarko Savković Foto:Medija centar Beograd\n“Ipak, slušajući kosovskog premijera, mislim da će se razgovarati o Sporazumu o katastru, koji je postignut, ali se ne sprovodi, zatim kako poboljšati ekonomsku saradnju, odnosno ukloniti prepreke veće trgovinske razmene. Priština traži da na srpsko tržište mogu da se izvezu proizvodi na kojima piše Republika Kosovo, dok mi pristajemo na ono što je dogovoreno u okviru Cefte. Srbija često komplikuje život kosovskim firmama sa inspekcijama na prelazima, pa im roba propada”, navodi Savković za Nova.rs.\nOn kaže da sutra na pregovaračkom stolu mogu da se nađu tehničke stvari, koje olakšavaju život, i rekapitulacija liste implementiranih i neimplementiranih elemenata do sada postignutih sporazuma.\nAleksandar VučićAvdulah HotibriselDijalog Beograda i Prištine


Švicarska nastavlja podržavati BiH na euroatlantskom putu – EUskola\nBiH Švicarska nastavlja podržavati BiH na euroatlantskom putu November 7, 2016\nbih, ministrica, posjeta, prijateljstvo, švicarska\nMinistrica odbrane Bosne i Hercegovine Marina Pendeš primila je danas u nastupnu posjetu ambasadoricu Švicarske Konfederacije u BiH Andreu Rauber Saxer, kojoj je zaželjela dobrodošlicu i iskazala očekivanja za nastavkom dobre bilateralne saradnje s ovom prijateljskom zemljom.\nMinistrica je zahvalila ambasadorici Rauber za pomoć koju Vlada Švicarske pruža Bosni i Hercegovini, a posebno Ministarstvu odbrane i Oružanim snagama BiH.\nNa sastanku su istaknuti brojni važni projekti podržani od ove prijateljske zemlje, a među kojima su podrška procesu deminiranja u našoj zemlji, podrška u okviru projekta osiguranja skladišta naoružanja i municije u posjedu Oružanih snaga BiH – “SECUP”, ali i sveukupni njihov angažman u okviru Strateškog komiteta za naoružanje i municiju, kao i brojni drugi projekti važni za MOBiH i BiH.\nAmbasadorica je informirana o procesu knjiženja perspektivne vojne imovine, što je uslov za aktiviranje Akcionog plana za članstvo u NATO (MAP) te o aktivnostima na izradi dokumenta “Pregled odbrane”, što su trenutno dva najvažnija strateška prioriteta za Ministarstvo odbrane BiH.\nMinistrica odbrane BiH je izrazila nadu da će Švicarska, koja nije članica Evropske unije i NATO-a, nastaviti podržavati naš reformski i euroatlantski put i da svi dosadašnji napori, koje je činila do sada, govore o značaju podrške projektima sigurnosti i perspektivi razvoja u našoj zemlji.\nAmbasadorica Rauber je zahvalila ministrici Pendeš na prijemu te istakla da će vlada njene zemlje i dalje snažno podržavati naše aspiracije da budemo punopravni članovi EU i NATO-a, što bi doprinijelo dodatnoj stabilizaciji prilika i u našoj zemlji, ali i u cijelom regionu, saopćeno je iz Ureda za odnose s javnošću MOBiH.\n← POKUŠAJ UBISTVA U PUŠKARIMA: Vatrenim oružjem pucao bratu u noge Sarajevo /Razbojnik oteo mobitel ženi na tramvajskom stajalištu na Otoci →\nComments Off on Samo četiri zemlje ukinule vize državljanima BiH u posljednjih sedam godina\nComments Off on BiH povećala izvoz za 3,9 posto\nJune 2, 2015 Giver\nComments Off on 57.308 nesigurnih proizvoda na bh. tržištu u 2014.


Protest 1 od 5 miliona: dugačka kolona u Beogradu posle potpisivanja Sporazuma sa narodom\nDok se protesti šire i na druge gradove Srbije, u Beogradu su predstavnici opozicije danas ponudili okupljenim građanima da potpišu najavljeni Sporazum sa narodom\nJedanaesti protest protiv aktuelne vlasti u Srbiji koji se svake subote održava u Beogradu okupio je ponovo značajan broj građana na platou ispred Filozofskog fakulteta.\nPre početka protestne šetnje, okupljenima su predstavnici opozicionih stranaka i udruženja koje podržavaju protest predočili najavljeni dokument "Sporazuma sa narodom" na potpisivanje.\nNa platou je postavljeno dvadesetak kutija u koje su građani ubacivali potpisan primerak Sporazuma sa narodom, dok su drugi primerak mogli da zadrže za sebe. U uvodnom delu protesta, građanima su se obratili novinar Srđan Škoro, predstavnik Udruženja za zaštitu ustavnosti i zakonitosti Savo Manojlović, kao i nekadašnji ko-ministar policije u prvoj demokratskoj vladi posle 5.oktobra, advokat Božo Prelević, kojem je grupa okupljenih zvižadala.\nPrelević je pozvao vlast i predsednika Vučića da poštuju ustav i konvencije i ukazao je da je Sretenjski Ustav propisao podelu vlasti, a da građani 25 godina pokušavaju da to i obezbede..\nSrđan Škoro je pozvao građane da potpišu Sporazum sa narodom, jer je to način da buduća vlast bude kontrolisana i smenjiva, i da se izgrade institucije sistema. Škoro je obavestio sve zainteresovane da će se kutije za potpisivanje sporazuma nalaziti i večeras ispred Skupštine Srbije.\nSavo Manojlović rekao je da Srbija postaje mesto gde roditelji sa decom komuniciraju preko Skajpa i upozorio je da se po Srbiji danas preti ljudima koji žele da glasaju za opciju koja nije vlast. Zaključio je da simbol ovih protesta nisu vešala, kako vlast pokušava da predstavi, već Ustav Srbije koji vlast gazi.\nPosle govora, okupljeni su kao i obični krenuli u protestnu šetnju centralnim gradskim ulicama. Učesnici su tokom šetnje izlepili zgradu Predsedništva trakama na kojima piše "Jedan od pet miliona" i "Počelo je".\nManji incidenti su prijavljeni tokom organizovanog dolaska građana iz drugih gradskih opština na protest, kao i tokom same šetnje.\nŠetnja je završena ispred Skupštine Srbije, gde su takođe postavljene mnogobrojne kutije za ubacivanje potpisanog primerka Sporazuma sa narodom, koji su građanima, između ostalih, na licu mesta delili lideri Saveza za Srbiju.\nTagged:protestbeogradSporazum1 od 5 miliona


Da li je ovo uopšte ozbiljan prijedlog: Fudbalski radnici iz RS imaju svog kandidata za selektora – Sport Centar Da li je ovo uopšte ozbiljan prijedlog: Fudbalski radnici iz RS imaju svog kandidata za selektora – Sport Centar\nKako saznaje portal “SportDC”, kompletno rukovodstvo Fudbalskog saveza Republike Srpske će stati iza kandidature Borčeta Sredojevića.\nTrener koji nije imao mnogo uspjeha u proteklom periodu vodeći Kozaru, Borac, Leotar, Zagorje i još neke klubove, mahom iz Prve i Druge lige RS, sigurno ne može biti smatran kao ozbiljan kandidat koji bi napravio revoluciju u bh. fudbalu, što stoji uprkos činjenici da je bio pomoćnik i Safetu Sušiću na klupi Zmajeva. Osim Sušića, surađivao je i sa Fuadom Muzurovićem, ali jedno je biti pomoćnik, a nešto sasvim drugo selektor u reprezentaciji.\nOvakav prijedlog FSRS je možda nastao nakon što je Radomir Antić, koji je svojevremeno pohvalno pričao o ratnim zločincima, otpao kao kandidat. Ali, kriterij ne može biti nečija nacionalna pripadnost, već stručnost, a Sredojević u tom smislu nije adekvatan kandidat.\nborce sredojevicfudbalska reprezentacija bih\nSlazem se da Borce Sredojevic nije dovoljan strucan da vodi reprezentaciju BiH. Takoder se slazem da nacionalna pridpadnost nebi trebala biti kriterij ko ce voditi selekciju. Medutim ako cemo gledati strucnost i uspjehe u fudbalu BiH je imala samo jednog selektora koji je ostvario zavidne trenerske uspjehe prije preuzimanja reprezentacije BiH a to je Ciro Blazevic. Prema tome ruku na srece ali strucnost nije nikad bila kriterij za odabir selektora osim u Cirinom slucaju. Dokle god budemo dovodili nedokazane trenere poput Susica i Bazdarevica da se praksaju na drzavnom timu necemo imati dobrih rezultata.


"Kompletna isporučena roba firmi GIM u celosti naplaćena" - Valjevo\n“Kompletna isporučena roba firmi GIM u celosti naplaćena”\nPosted by: Marija Petrović - Marković in Valjevo 8. November 2019.\tComments Off on “Kompletna isporučena roba firmi GIM u celosti naplaćena”\n“Obaveštavamo javnost da je kompletna isporučena roba firmi GIM u celosti naplaćena”, navodi se u saopštenju valjevske HK Krušik povodom poslednjih navoda u medijima vezano za dugovanja firme GIM prema Krušiku.\nUpravna zgrada HK “Krušik” Valjevo / Foto: Valjevska posla\nKako se u saopštenju navodi, ovakvim dezinformacijama nanosi se velika šteta ugledu fabrike, što ima za posledicu negativan uticaj na potencijalne nove poslove i uposlenost kapaciteta. “Zarade zaposlenima u Krušiku i Kovačkom centru se isplaćuju redovno sa svim pripadajućim porezom i doprinosima. Krušik nije pred bankrotom, već nastavlja trend rasta i razvoja poslovanja koji je započet od godine pa do danas”, nevedeno je u saopštenju uz tabelarni prikaz koliki su ukupni prihodi, rashodi, fizički obim proizvodnje, realizacija, izvoz, investiciona ulaganja, broj zaposlenih I prosečna neto zarada za period od 2013. do 2018. godine.\nJoš se navodi da je u 2013. godini Krušik u budžet Republike Srbije i javnim preduzećima uplatio samo 222,08 miliona dinara, a u 2018. godini je plaćeno je 1,497 milijardi dinara.\nKrušik Valjevo\t2019-11-08\nTagged with: Krušik Valjevo\nPrevious: IN MEMORIAM – BLAGOJE ĐEKIĆ ĐELE (1958-2019)\nNext: “Slike sedamdesetih” Miloša Šobajića prvi put pred očima srpske javnosti u valjevskoj Modernoj galeriji


August 30, 2014 in Auto Vesti, FIAT with Nema komentara\nU krugu fabrike Fijat automobili Srbija sredinom septembra počeće sa radom vrtić za decu radnika te kompanije, izjavio je danas načelnik gradske Uprave za posao lokalne samouprave i opšte uprave Zlatko Milić.\nJuly 30, 2014 in Auto Vesti, FIAT with Nema komentara\nRusija: Fiat 500L bez povlastice\nJuly 17, 2014 in Auto Vesti, FIAT with Nema komentara\nZbog velikog pada prodaje automobila proizvedenih u Rusiji, postavljena je rampa „srpskom Fijatu“. Razlog – manja prodaja putničkih vozila za 7,6 odsto nego prošle godine\nFAS otvorio akademiju za obuku radnika\nJuly 9, 2014 in Auto Vesti, FIAT with Nema komentara\nKompanija “Fiat automobili Srbija” najavila je danas otvaranje akademije za obuku svojih radnika i rukovodećeg kadra u svojoj fabrici u Kragujevcu.\nMILANO – Fiat planira prodati imovinu vrednu 602 miliona eura kako bi oslobodio kapital za ulaganje u svoje brendove više klase.\nNovo ime kompanije: Fiat Chrysler Automobiles\nJanuary 29, 2014 in Auto Vesti, FIAT with Nema komentara\nKako prenosi Tanjug, italijanski automobilski gigant Fijat je danas saopštio da će promeniti ime u “Fijat Krajsler automobili” (Fiat Chrysler Automobiles). Kompanija će svoje akcije ponuditi na berzi u Njujorku i Milanu, budući da je kompletirao kupovinu američkog Krajslera.\n“U cilju fo...\nSlovenci žele saradnju sa Fijatom\nJanuary 28, 2014 in Auto Vesti, FIAT with Nema komentara\nSlovenačka autoindustrija, koja je do sada bila uglavnom vezana za francuski Reno, želi da bude prisutnija na evropskom tržištu automobila, pa nudi saradnju i drugim velikim proizvođačima, među kojima i Fijatu, preneo je Tanjug.\nFiat objavio da je završio sa kompletnim preuzimanjem Krajslera\nJanuary 22, 2014 in Auto Vesti, chrysler, FIAT with Nema komentara\nFiat je potvrdio da je završio sa kompletnim preuzimanjem preostalih deonica Krajsler grupe u vrednosti 4.35 milijardi dolara čime je američki brend potpuno prešao u vlasništvo italijanske firme.


Druga strana Kupa konfederacija: Neredi, miris suzavca i okršaji građana sa policijom\nKup konfederacija završio se u Riju pobedom Brazila nad Španijom od 3:0 u uzavreloj atmosferi na stadionu, a senku na slavlje bacili su sukobi između ekstremnih demonstranata i policije ispred stadiona.\nViše od 11.000 policajaca bilo je raspoređeno u krugu od tri kilometara oko stadiona Marakane da garantuje sigurnost gledaocima. Hiljade demonstranata došlo je uoči početka meča na 300 metara od Marakane. Tada su izbili sukobi između radikalnih demonstranata i udarne policijske brigade.\nNa samom stadionu mogao se osetiti miris suzavca, a na tribinama 73.000 gledalaca, skoro svi obučeni u žute majice nacionalnog tima, pevalo je kao jedan brazilsku himnu.\nIzvan stadiona atmosfera je bila sasvim drugačija, jedna grupa maskiranih demonstranata uzvikivala je "neće biti finala".\nOni su pokušavalil da probiju kordon policije bacajući kamenje i molotovljeve koktele, a policija ih je potisnula suzavcem i gumenim mecima. To je izazvalo paniku među oko 3.000 demonstranata koji su iza te ekstremne grupe došli da mirno demonstriraju i pobegli u uske ulice oko stadiona. Portparol elitnih policijskih snaga rekao je da je bilo nemoguće pregovarati s demonstrantima.\nPredsednica Brazila Dilma Rusef, koju je publika ižviždala na otvaranju Kupa konfederacija u Braziliji 15. juna dok je stajala zajedno s predsednikom Fife Jozefom Blaterom, nije prisustvovala finalu. Ona je u saopštenju čestitala igračima na pobedi.\nPopularnost predsednice pala je za 27 procenata tokom tri nedelje nemira koji potresaju zemlju. Više od milion Brazilaca izašlo je na ulice zemlje 20. juna osuđujući javne službe, korupciju političara i ogromne sume\nuložene u organizaciji Mondijala.\nNa završni dan Kupa, oko 5.000 ljudi okupilo se u Riju i uglavnom mirno demonstriralo. Glavni zahtevi bili su protivljenje privatizaciji Marakane i prisilnom oduzimanjem zemljišta zbog razvoja infrastrukture u pripremi za Svetsko prvenstvo u fudbalu iduće godine i Olimpijske igre u Riju 2016. godine.\nDemonstracija je bilo i u drugim gradovima, uključujući i Salvador, gde je Italija pobedila Urugvaj u borbi za treće mesto na Kupu konfederacija.\nKup Konfederacija 2013\nPIJAN VOZIO PREKO PRUGE, UDARIO GA VOZ Rampa bila spuštena, u tom trenutku naišao teretnjak i razvalio mu auto


- Digital Communications Institute\nObaveštenje o promenama zbog epidemije COVID-19\nKako COVID-19 (Coronavirus) nastavlja da se širi na svetskom nivou, prioritet DCI-a je da obezbedi sigurnost svim studentima i zaposlenima, zbog čega se svi programi i kursevi čija je realizacija planirana u učionicama odlažu do daljnjeg. Svim studentima i zainteresovanim polaznicima na raspolaganju su online verzije programa koje mogu da pohađaju individualnom dinamikom kroz naš sistem za upravljanje učenjem (LMS).\nNastavićemo da pratimo lokalni i globalni uticaj virusa, a odluke o daljoj realizaciji programa u našim prostorijama biće donete u skladu sa odlukama Vlade i lokalnih vlasti. Ukoliko se centar u kome je trebalo da polažete ispit zatvara, Pearson VUE će vam se obratiti direktno sa uputstvima kako da otkažete ili odložite Vaš ispit. Za sve ostale informacije budite slobodni da nas kontaktirate kroz kontakt formu ili na info@dci.rs.\nBudite dobro i poštujte preporuke zvaničnih institucija kako biste zaštitili sebe i Vaše najdraže.


Odbijen predlog za anketni odbor o prisluškivanju - Sputnjik Srbija\n14:50 08 Avgust 2020\nOdbijen predlog za anketni odbor o prisluškivanju\n10:41 09.10.2015 (osveženo 10:46 09.10.2015) Preuzmite kraći link\nPoslanici Skupštine Srbije odbili su danas predlog Demokratske stranke da se u dnevni red sednice uvrsti odluka o formiranju anketnog odbora o aferi prisluškivanja. Taj predlog podržalo je samo 12 poslanika.\nDS je prošle sedmice najavila da će u skupštinsku proceduru uputiti predlog o formiranju anketnog odbora radi utvrđivanja činjenica i okolnosti u kojima se dogodilo prisluškivanje i objavljivanje transkripta razgovora Lidije Udovički i lidera te stranke i pokrajinskog premijera Bojana Pajtića.\nDemokrate su tom prilikom objasnile da bi cilj odbora bio da da odgovore na pitanja ko je prisluškivao Pajtića, po čijem nalogu, da li je postojao nalog od strane suda za prisluškivanje, ko su lica i iz koje su službe…\nPoslanici su započeli drugu sednicu jesenjeg zasedanja, a najpre raspravljaju o setu zakona u oblasti železnica i potvrđivanju tri međunarodna sporazuma u oblasti saobraćaja.\nVučićev kum: Pajtić demantovao sam sebe (video)\nPajtić: Ko me prisluškuje? (video)\nDemokratska stranka, Skupština Srbije, Lidija Udovički, Bojan Pajtić, Srbija\n08/08 14:31 Zaharova: Uhapšeni Rusi u Belorusiji – provokacija treće države\n08/08 14:23 Održana komemoracija književnici Isidori Bjelici\n08/08 14:17 „Bunt dece socijalizma“: Džoni nije Teks Viler, Balašević „hapsi“ Pankrte /video/


Organska hrana šansa sa srpsku privredu : Nadlanu.com\nOrganska hrana šansa sa srpsku privredu\nObjavljeno 11. sep 2013. / 16:11:18\nPodsetivši da je proizvodnja ogranske hrane u Srbiji počela 1990. godine, predsednik Fonda Organska Srbija Branko Čičić je ocenio da su do sada postignuti veliki rezultati, jer sada imamo više od 400 proizvođača.\nOn je predočio da ta roba lako nalazi put do inostranih kupaca, dodajući da je Srbija veoma odmakla kad je u pitanju lekovito bilje. "Farma organskih mlečnih krava iz Čuruga - "Velvet" najveća je u Evropi i po tom pitanju Srbija je otišla korak dalje od Švajcarske, Nemačke i Danske", rekao je Čičić, dodajući da bi Srbija i u svakom drugom sektoru mogla da bude bolja od njih, jer je već osvojila organsku proizvodnju većine osnovnih proizvoda.\nProizvođaci na štandovima su potvrdili Tanjugu da za organsku hranu postoji sve veće interesovanje, kako na inostranom, tako i na domaćem tržištu, pa se da stalno osvajaju nove proizvode.\nTako je Ljuba Jovanović iz Niša pokrenuo proizvodnju sadnica bobičastog voća godži sa Tibeta, a za prozvodnju sorte "crveni dijamant" već je potpisao ugovore sa partnerima u Makedoniji i Republici Srpskoj.\nBiljka je poznata po svojoj lekovitosti, a naročito crni godži, koji Jovanović želi da uz pomoć Ministarstva poljoprivrede zaštiti, odnosno da se zabrani njihovo iznošenje iz zemlje, jer bi tako Srbija izvozom mogla da ostvari veliku zaradu, s obzirom da jedna sadnica košta 1.000 dolara.\nPrema njegovim rečima Srbiji je potrebno da ima najmanje 1.000 plantaža sa crvenim bobicama, kako bi proizvodnja bila isplativa, a on namerava da proizvede dva miliona sadnica za buduće plantažere, sa željom da to budu mladi bračni parovi, koji će se tako vratiti na seoska imanja, što bi trebalo da podrži i Ministarstvo poljoprivrede.\nZaradu od prodaje sadnica, Jovanović planira da uloži u izgradnju laboratorije u Nišu, koja će potrvđivati kvalitet.\nŠandor Balani iz Lukinog sela kod Zrenjanina bavi se sa svojom prodicom proizvodnjom organskog voća i povrća na površini od jednog hektara, za koju ima dva sertifikata.\nOn kaže da proizvodi svake godine moraju da se sertifikuju i to prema unapred predviđenim količinama, koliko samo i može da ide na tržište. Suvlasnik preduzeća "Aronija vita" Sofija Kljajić kaže da aroniju gaje na tri hektara, a prerađuju u pognu u Krnjševcima. Od nje prave sokove i žemove, kao i čaj od suvog ostataka ljuske, koja je u stvari i nalekovitiji deo.\nAronija pomaže za izbacivanje teških metala iz organizma, za čišćenje jetre i popravljanje krvne slike, a za to je dovoljna jedna mala čašica soka dnevno. Kljajićeva kaže da potražnja za tim proizvodima u Srbiji raste, a oni se mogu naći u nekim drogerijama i prodavnicama zdrave hrane.\nNa sajmu je svoje proizvode - sokove od voća i povrća i džemove predstavila i fabrika "Zdravo" iz Selenče, koja najveći deo prodizvodnje izvozi u Slovačku, Češku, Rusiju, Kanadu i Sloveniju.\nSa svojom organskom farmom od 400 ovaca, predstavila se i Irina Avdinović, kao i preduzeće "Koluvija" koja u Staroj Pazovi ima plasteničku proizvodnju organskih proizvoda na jednom hektaru.\nOtvaranju Sajma prisustvovala je i ambasadorka Indije Narinder Čauhan, jer se i ta zemlja predstavila sa svojim organskim proizvodima po sistemu ajur vede, kao i sa organskim đubrivima.\nSajam, na kome je izložena i oprema za organsku proizvodnju biće otvoren do 14. septembra.


Visoke temperature na Arktiku tokom poslednjeg interglacijalnog perioda (topli period pre otpilike 127 hiljada godina) već decenijama zbunjuju naučnike. Sada je klimatski model Centra Met Ofis Hadli omogućio međunarodnom timu naučnika da uporede stanje leda na Arktičkom moru u toku poslednjeg interglacijalnog perioda i danas. Njihova otkrića bitna su za poboljšanje predviđanja promena koje će se odigravati u budućnosti.\nU toku proleća i početkom leta, na površinskom sloju leda na Arktiku formiraju se plitki bazeni vode. Tako „otopljena jezerca“ važna su za količinu sunčeve svetlosti koju apsorbuje led i koja se reflektuje nazad u svemir. Novi model Centra Hadli je najnaprednije fizički predstavljena klima na Zemlji i najvažnija alatka za klimatska istraživanja; obuhvata zaleđenu površinu mora i otopljena jezerca. Korišćenjem modela za posmatranje Arktičkog mora u toku poslednjeg interglacijalnog perioda, naučnici su došli do zaključka da je uticaj intenzivnih prolećnih sunčevih zraka stvorio mnogo otopljenih jezera, što je imalo glavnu ulogu u topljenju ledenog pokrivača.\nDr Marija Vitorija Guarino, pridruženi autor istraživanja (British Antarctic Survey BAS),navodi: „Visoke temperature na Arktiku već decenijama zbunjuju naučnike. Rasvetljavanje ove misterije predstavljalo je tehnološki i naučni izazov. Po prvi put možemo da vidimo kako je Arktik ostao bez leda u toku poslednjeg perioda interglacijala. Napredak u klimatskim modelima znači da možemo da napravimo precizniju simulaciju klimatskih dešavanja na Zemlji u prošlosti, što nam, zauzvrat, pruža veće poverenje u modele predviđanja u budućnosti\nArktik se suočava sa značajnim promenama kako se naša planeta sve više zagreva. Razumevanjem pojava koje su se izdešavale tokom poslednjeg toplog perioda na Zemlji, poboljšavamo način na koji ćemo promene tumačiti u budućnosti.


Rekonstrukcija škole u Bučju – ZoomUe\nPRIBOJ – Ministarstvo privrede raspisalo je tender za rekonstrukciju škole u prirodi u Bučju. Tender traje do 25. juna nakon čega bi trebalo da bude izabran izvođač i da počnu radovi, objavljeno je na sajtu Opštine Priboj.\nRadi se o projektu koji finansiraju Ministarstvo privrede Republike Srbije i Opština Priboj, a čijim završetkom će Priboj dobiti još jedan turistički lokalitet. U pitanju je svojevrsna škola u prirodi, koja će svakako doprineti promovisanju turističkih potencijala i netaknute prirode u opštini Priboj.\nJavna nabavka traje do 25. juna, tenderska dokumentacija je dostupna na sajtu javnih nabavki i resornog Ministarstva.\nTags: BučjeMinistartvo privredepribojrekonstrukcijaškola u prirodi\nNext story Užička odbrambena liga izlazi na izbore (VIDEO)\nPrevious story Škola „Živko Ljujić“ u novom ruhu


Od ponedeljka klubovi potpisuju Ugovore povodom podele sredstava Javnog poziva za sport - RTV Sreće Sombor\nSportski savez grada Sombora obaveštava sportske klubove da će se potpisivanje Ugovora po raspodeli dela sredstava Javnog poziva za sport za 2020. godinu održati u „Plavoj sali“ Sokolskog Doma u ponedeljak, utorak i sredu, 16. 17. i 18. novembra, u vremenu od 12 do 14 časova.\nPodsetimo od predviđenih 22 miliona i 232 hiljade raspodeljeno je 22 miliona i 152 hiljade dinara za 77 sportskih klubova.\nSvi predstavnici klubova su u obavezi da sa sobom ponesu popunjen obrazac revidiranog budžeta, kako za godišnje programe, tako i za manifestaciju. Bez donetog revidiranog budžeta, potpisanog i overenog od strane zakonskog zastupnika organizacije, neće biti moguće potpisati Ugovor.\nU skladu sa preporukom o pridržavanju mera bezbednosti, određen je i raspored potpisivanja Ugovora. Raspored je dostupan na sajtu i facebook stranicama Sportskog saveza i na sajtu televizije “Sreće”.\nPonedeljak (16. novembar)\n12h : SSK „Polet“, FK „Radnički 1912“, Rvački klub „Soko“, KK „Džoker“\n12:15h – 14h : Svi fudbalski klubovi, svi rukometni klubovi\nUtorak (17. novembar)\n12h – 14h : Košarka, odbojka, plivanje, stoni tenis, kajak, rvanje, atletika, džudo, gimnastika, biciklizam, streljaštvo, triatlon, tenis, boks, dizanje tegova, KBK „Kobra“ i KBS „Galaktik“.\nSreda (18. novembar)\n12h – 13:30h : Boćanje, šah, kuglanje, bovling, karate, ples, aerosport, ronjenje, bejzbol, aikido, planinartsvo, sportski ribolov, SK „Figura“, Krosminton, SU „Student“, Auto moto klub „025“, Jugozapadna Bačka.


Dnevnik Juga, аутор са Dnevnik Juga - Страница 92 од 268\nPočetna / Dnevnik Juga (strana 92)\nU subotu počinje sa radom „Leskovačko klizalište“\nDvanaesta sezona „Klizališta Leskovac“ počinje sa radom u subotu , 4. januara 2020. godine. Na platou etno kompleksa „Šop-Đokić“, na površini od oko 300 m2 formirana je ledena ploča kapaciteta 50-ak klizača. Radno vreme klizališta je od 10 do 22,15 h. Klizalište tokom dana radi kroz deset termina od po …\nTradicicionalno lomnjenje česnice 6. januara ispred LKC-a\nMoto klub “Leskovac” i Turistička organizacija grada Leskovca u ponedeljak, 6. januara 2020. godine sa početkom u 15 časova, na platou ispred Leskovačkog kulturnog centra po treći put organizuju lomljenje česnice. „Očekujemo da naši sugrađani na ovaj događaj povedu svoje mališane i da uz prigodan program prisustvuju lomljenju Božićne česnice. …\nLjubitelji pozorišta u toku meseca januara će moći da pogledaju dve dečje predstave, tri predstave koje su premijere imale u toku prethodne godine, kao i jedno gostovanje.\nHisarski šampioni poklonili paketiće i posteljinu odeljenju pedijatrije\nPovodom novogodišnjih praznika Udruženje „Hisarski šampioni“ poklonilo je odeljenju pedijatrije Opšte bolnice Leskovac paketiće i posteljinu. „Hisarski šampioni“ posetili su Opštu bolnicu Leskovac i odeljenje pedijatrije na kom su u saradnji sa MZ „Moše Pijade“ i Kancelarijom za mlade grada Leskovca našim najmlađim sugrađanima podelili paketiće i na taj način …\nU sportskoj hali „Partizan“ sinoć je organizacija Romska obnova saradnja i alternativa – ROSA iz Leskovca po prvi put organizovala novogodišnji koncert romske muzike, humanitarnog karaktera. Koncert je otvorio gradonačelnik Leskovca dr Goran Cvetanović: „Drago mi je da sam večeras sa vama i da zajedno ispisujemo stranice istorije našeg grada …\nJuče je u Nišu na terenima Teniske akademije Živković (TAŽ) završeno Prvenstvo Teniskog saveza istočne Srbije (TSIS) za tenisere do 18 godina. Pobednik turnira je Luka Stefanović, teniser Teniske akademije Živković (TAŽ) iz Niša. Luka je u finalu bio bolji od klupskog druga Stefana Skobeleva sa 2:0, po setovima 7/6, …\nNa sednici Skupštine Sportskog saveza opštine Medveđa dodeljene su nagrade za najbolje pojedince i klubove u sportu, na teritoriji opštine Medveđa u 2019. godini. Svečana sednica održana je u sali Skupštine opštine Medveđa, na kojoj su prisustvovali predsednik opštine Medveđa Nebojša Arsić, zamenik predsednika Goran Ivanović i član Opštinskog veća …\nDve saobraćajke bez povređenih lica\nNa području Policijske uprave u Vranju, 30. decembra ove godine, registrovane su dve saobraćajne nezgode, bez povređenih osoba.\nČestitka gradonačelnika Leskovca povodom novogodišnjih i Božićnih praznika\nSrećna vam Nova godina i predstojeći Božićni praznici. Neka 2020. godina bude uspešna i plodna, godina sa mnogo novih projekata i dostignuća, ispunjena svetlim događajima i delima. Želim vama i vašim porodicama zdravlje, radost, prosperitet, uspeh u svim nastojanjima i ličnu sreću. Gradonačelnik Leskovca, dr Goran Cvetanović\nU okolini rudnika Lece veliki broj istorijskih lokaliteta\nSelo Lece, u čijoj se neposrednoj blizini nalazi istomeni rudnik, smešteno je između planina Radan, Petrove gore, Majdana i Rasovače. Ovo selo udaljeno je 30-ak km zapadno od Leskovca, 35 km severoistočno od Prištine i istočno od Trepče i 20-ak km jugoistočno od Kuršumlije. Tragovi materijalne kulture potvrđuju da je …\nStrana 92 od 268« Prvo...607080«9091929394\t»\t100110120...Poslednji »


Bezobrazno: Banke nas deru na fantomskim troškovima – Nadlanu.com\nBezobrazno: Banke nas deru na fantomskim troškovima\nObjavljeno 3. okt 2013. / 08:10:18\nGrađani koji ovih dana uzimaju kredite suočavaju se, u nekim bankama, sa novim nametom. Uz razne naknade koje plaćaju pri potpisivanju ugovora sa bankom, sledi im i godišnji trošak preostalog iznosa kredita sve do dana njegove otplate!\nNaime, deo banaka počeo je da, uz do sada poznate troškove zajmova, naplaćuje i troškove mesečne ili godišnje administrativne obrade, što za klijente znači dodatni, neplanirani izdatak od više stotina evra.\nUobičajeno je da banke naplaćuju obradu kreditnog zahteva koja iznosi od jedan čak i do tri odsto. Ovo je trošak koji se plaća kada se zajam odobri i, naravno, što je veći iznos kredita, veći je i iznos naknade. Ali, kada banke žele da promovišu određene kredite i pridobiju nove klijente, ovih naknada se obično odriču. Takođe, ovih provizija nema ni kod odobravanja kreditnih kartica, iako banke imaju trošak izrade kartica.\nRazličite tarife U Unikredit banci naknada je godišnja fiksna i iznosi od 0,5 do jedan odsto na ostatak duga, u zavisnosti da li klijent ima tekući otvoren kod njih. U Sosijete ženeral, troškovi obrade kredita iznose od jedan do tri odsto.\nRastom nenaplativih kredita i kašnjenjima u otplati, polako se uvodi u praksu da banke zaračunavaju i takozvano administratiranje zajma, odnosno mesečnu obradu kredita. Kako je “Blicu” potvrđeno u više banaka, obrazloženje je to što se povećava obim posla službenika, pa umesto da se bave privlačenjem novih klijenata, oni analiziraju i prate stare, kako bi banka pravovremeno reagovala kada se problem nasluti i kako ne bi rastao broj onih koji kasne u otplati.\nTako se ceh nenaplativih kredita i onih u kašnjenju kroz ove naknade zapravo prevaljuje na onaj deo klijenata koji redovno izvršavaju svoje obaveze.\n– Troškovi obrade kredita se naplaćuju klijentima jer iza svake obrade zahteva postoji niz operativnih troškova kao što su troškovi struja, telefona, poslovnog prostora, IT sistema, potrošnog materijala i poštanskih usluga, kao i profesionalnog arhiviranja i čuvanja kreditne dokumentacije i vrednosnih papira – ističe za “Blic” Vladan Vilotijević, direktor razvoja u sektoru za stanovištvo Eurobanke.\nKako objašnjava Miroslav Rebić, član Izvršnog odbora Sosijete ženeral banke, troškovi kredita definisani su politikom cena svake banke.\n– Kod nas ne postoji ni godišnji, niti mesečni trošak servisiranja kredita, već administrativni trošak koji se odnosi na odobravanje zajma – kaže za “Blic” Miroslav Rebić, član Izvršnog odbora Sosijete ženeral banke.\nSvi troškovI koje građani plaćaju za uzeti kredit\nIznos 10.000 evra\nProvizija za obradu kredita 3% plaća se jednom – 300 evra Administratiranje kredita 1% plaća se godišnje na ostatak duga, ukupno – 330 evra\nIzveštaj Kreditnog biroa 246 dinara\nTroškovi menice 50 dinara\nOd 1 do 3% – banke naplaćuju obradu kreditnog zahteva\nOd 0,5% mesečno do 1% godišnje – administratiranje kredita\nNikolić: Promašeni penali nas koštaju prvog mesta!


Dr Komlen Lalović ima preko 15 godina radnog iskustva u oblasti IT-ja. Radio je kao softver inženjer u Ministarstvu odbrane, projekt menadžer i kao direktor nekoliko IT kompanija.\nDiplomirao je na Vojno-tehničkoj akademiji u Beogradu, smer Informatika, a doktorirao je sa prosekom 10,00 i doktorsku disertaciju odbranio u julu 2016. godine, pod nazivom „Novi sistem identifikacije novorođenih beba i garancije roditeljstva zasnovan na biometriji”, naučnog polja PM i stekao naučni stepen doktora nauka – računarske nauke.\nStručnjak je za rad sa C, C# i Java programskim jezicima i autor je preko 35 naučnih radova, 3 sa SCI liste (dva M23 i jedan M22) u oblasti ICT-ja, publikovanih u naučnim časopisima i prezentovanih na domaćim i međunarodnim konferencijama.\nČlan je programskog i recenzentskog odbora YUINFO konferencije i autor jedne naučne monografije pod nazivom „Biometrija otiska prsta od momenta rođenja” (M42).\nInovator je patenta – uređaja za biometrijsku identifikaciju roditeljstva i registrovani je patentni inovator Ministarstva prosvete, nauke i tehnološkog razvoja.\nDr Komlen Lalović je dobitnik Nagrade grada Beograda za nauku u 2015. godini.


MEI - Aktuelnosti - J. Joksimović: Srbija jedina iskreno pristupila pomirenju\nJ. Joksimović: Srbija jedina iskreno pristupila pomirenju\nSrbija je jedina zemlja u regionu koja je pokazala iskren odnos prema procesu pomirenja, izjavila je večeras u Briselu ministar za evropske integracije Jadranka Joksimović.\n„Imali smo neke probleme u prošlosti. Punu saradnju sa Tribunalom u Hagu, sa srpske strane. Što nije bio slučaj sa ostalima. Da ne pominjem da su najviši zvaničnici naše zemlje odgovarali pred Sudom u Hagu“, rekla je Joksimović na konferenciji za novinare posle otvaranja novog poglavlja u pristupnim pregovorima Srbije i EU.\nTo, kako je navela, nije bilo lako za Srbiju, koja smatra da to prema njoj nije uvek bilo fer, rekla je ministar, odgovarajući na pitanje novinara o stavu Srbije povodom negiranja ratnih zločina u BiH.\n„Samo da znate da se verovatno nećemo, možda i nikada, u potpunosti složiti oko interpretacije nekih istorijskih događaja, istakla je.\nJoksimović je dodala da i mnoge zemlje članice EU danas imaju različite stavove o nekim istorijskim događajima koji su obeležili njihove međusobne odnose u prošlosti.\n„Ako budemo pričali samo o prošlosti, nećemo imati nikakvu šansu da obezbedimo bolju budućnost našim građanima. Mislim da su naš predsednik Aleksandar Vučić, cela srpska vlada, u više navrata pokazali pošten i iskren odnos prema regionalnom pomirenju, što nije uvek bilo popularno među građanima Srbije. Voleli bismo da vidimo takvu posvećenost ovom procesu i kod drugih“, istakla je Joksimović.


Vesti online / Vesti / Svet / Kurc jača uticaj i na Nemačku\nKurc jača uticaj i na Nemačku\nAustrijski kancelar Sebastijan Kurc utiče na nemačku politiku, prema mišljenju britanskog časopisa "The Spectator", više nego nemačka kancelarka Angela Merkel.\nNajmlađi svetski državnik: Sebastijan Kurc\nDok je Merkelova na međunarodnom "podijumu" i dalje najuticajnija, njena moć na domaćoj sceni je ograničena, tvrdi list.\n"Pogled stanovnika Nemačke je u međuvremenu usmeren na Kurca, najmlađeg državnika sveta, koji teži da premosti razdor između centralista i populista, između istoka i zapada", piše ovaj konzervativni časopis.\nList je, kao sličnosti Merkelove i Kurca, naveo to što su oboje na čelu vlade dobrostojećih zemalja, u kojima je imigracija dovela do rastuće zabrinutosti i u kojima desnica jača, a pored toga su ostvarili pobede na prošlim izborima, pored kojih ne mogu sami da vladaju.\nŠto se formiranja vlade tiče, navodi list, dve zemlje nisu slične, jer je Kurc izbegao socijaldemokrate i ušao u koaliciju sa Slobodarskom partijom (FPO), što se do sada isplatilo, dok je Merkelova ponovo krenula putem velike koalicije sa SPD-om.\n"Ukoliko bi Kurc svojom politikom bio uspešan, to će imati veliki uticaj na Nemačku. Pokazaće se da li hrišćanskodemokrate sa nemačkim populistima moraju graditi mostove i videće se da li je prošlo vreme Merkelove umerene politike", smatra britanski časopis.\nPromenile se uloge\n"The Spectator", u svojoj analizi dolazi do zaključka da su nemačka i austrijska politika često išle paralelno, te da je od Drugog svetskog rata Austrija bila ta koja je sledila nemačku politiku, ali da su se sada uloge dve zemlje promenile.\nSlobodarska partija Austrije\nSVET Hoće pobedu u oktobru\nSVET Iznenađenje: Kurc u Nemačkoj omiljeniji od Merkelove!\nSVET Austro-Ugari hoće zatvaranje granica\nSVET Najburnija izborna kampanja ikada: Usijana bitka za glasove


Održan Pomen ubijenoj demokratiji u Novom Sadu\n► Održan Pomen ubijenoj demokratiji u Novom Sadu\n11.05.2017 Novi Sad\nNekoliko desetina građana Novog Sada izveli su danas sa grupom studenata i mladih performans koji je predsavljao "pomen za demokratiju u Srbiji koja je ubijena na predsedničkim izborima u aprilu".\nUčesnici performansa bili su obučeni u crninu, položili su cveće na krst koji je bio postavljen na centralnom delu Trga slobode i održali minut ćutanja.\n"Udovica u crnom" podelila je učesnicima i crni flor koji su mogli da zakače na garderobu, a sa razglasa je pušten "Rekvijem" Volfganga Amadeusa Mocarta.\n"Aleksandre Vučiću, mi dolazimo, nosimo pištaljke i slobodu. Ne bojimo te se, želimo slobodnu Srbiju u kojoj nema mesta za tebe", poručili su okupljeni na Pomenu.\nStudent Milovan Nikolić rekao je u "posmrtnom govoru" da je demokratija ubijena 2. aprila tokom predsedničkih izbora "ucenama, zastrašivanjem i krađom".\n"Na predsedničkim izborima u Srbiji nije pobedila volja građana, već nasilništvo, zastrašivanje i ucene. Demokratiju smo na ulicama ispraćali skoro mesec dana, neki u crvenom, neki u žutom, da bismo ovaj dan svi dočekali u crnom", poručio je Nikolić.\nOn je ocenio da je onaj čovek koji je naložio ubistvo demokratije u Srbiji (Aleksandar Vučić), danas izjavljuje da je "demokratski vođa jedne slobodne zemlje".\n"Aleksandre Vučiću – ubico! 2. aprila, pre 40 dana, u Srbiji je ubijena slobodna volja građana", rekao je Nikolić.\nPrema njegovim rečima, "na zgarištu te smrti" građani će imati priliku da na lokalnim izborima u Beogradu, a zatim i na mogućim parlamentarnim izborima izgrade "društvo slobodno od uticaja kriminala i nelustriranih političara".\n"Da bi Vučić postao predsednik, Vlada mora pasti. Ne dozvolimo da Srbija ostane u mraku, moramo se boriti protiv ovoga i samo naše prirustvo ovde pokazuje da ne želimo da se predamo", rekao je Nikolić.\nPoziv je na društvenim mrežama objavila grupa koja je u Novom Sadu organizovala prvi protest zbog izbornih nepravilnosti dan nakon izbora, koji se kasnije pretvorio u višenedeljne proteste "Protiv diktature".\npomen ubijenoj demokratiji


Dolina Jadra obuhvata područja od ekološkog značaja, i mi imamo sluha za zabrinutost koju su članovi zajednice izrazili u vezi sa potencijalnim uticajima na ekosisteme za lokaciju planiranog podzemnog rudnika i procesnog postrojenja.\nUlažemo velike napore da do kraja razumemo kakve to rizike i uticaje naše poslovanje može da ima na životnu sredinu, kao i da pronađemo načine da tim uticajima odgovorno upravljamo. Nastavićemo da sarađujemo sa lokalnom zajednicom i svim zainteresovanim stranama, kako bi se uključili u proces.\nU okviru Projekta „Jadar“ smo sproveli 12 studija i ispitali više od 23.000 parametara za analizu zemljišta, vode, vazduha i buke, kako bismo procenili početno stanje životne sredine. Ovo doprinosi razvoju Studija procene uticaja na životnu sredinu i pomaže nam da stvorimo sveobuhvatnu sliku o životnoj sredini pre početka rudarskih aktivosti, kao i da predvidimo uticaje, uključujući kumulativne uticaje naših budućih operacija i da definišemo mere kako da sve potencijalne uticaje svedemo na najmanju moguću meru.\nTerenske aktivnosti u sklopu izrade Strateške procene uticaja na životnu sredinu\nNeophodno je da saslušamo šta imaju da kažu i zajednice koje žive u blizini predloženog rudnika. Osnovali smo lokalni Odbor za zaštitu životne sredine u koji se članovi lokalne zajednice mogu uključiti, izneti svoje zabrinutosti i postavljati pitanja. I na jedno i na drugo ćemo odgovoriti jasno i transparentno.\nPlanirana ulaganja u zaštitu životne sredine za Projekat „Jadar“ iznose preko 100 miliona dolara. Primenjujemo interne standarde i prakse koji su u skladu sa lokalnim i međunarodnim propisima, kao i zahteve relevantnih industrijskih udruženja poput Međunarodnog saveta za rudarstvo i metale (International Council for Mining and Metals, ICMM).\nOvde možete da pronađete poslednje izveštaje o monitoringu podzemnih voda. „Jadar“ će biti moderan podzemni rudnik 21. veka.\nIzveštaj o jednokratnom ispitivanju tri vodna tela na području Jadra\nGodišnji izveštaj monitoringa podzemnih i površinskih voda - Korenita 2020\nGodišnji izveštaj monitoringa podzemnih i površinskih voda - Jadar 2020\nSarđujemo sa više od 100 stručnjaka u Srbiji, uključujući 40 profesora sa Univerziteta u Beogradu, kako bismo utvrdili kumulativne uticaje projekta na životnu sredinu i mere koje su potrebne za ublažavanje istih.\nSaradnja sa zajednicama radi očuvanja životne sredine\nNa primer, svake godine u našem rudniku dijamanata Diavik, na severozapadnim teritorijama Kanade, okupljamo biologe i članove iz lokalnih starosedelačkih zajednica kako bismo uzorkovali vodu i procenili stanje ribe u vodi. S druge strane, u Australiji, pri našim aktivnostima u rudniku Veipa na dalekom severu Kvinslenda, radimo sa tradicionalnim vlasnicima i lokalnim aboridžinskim stanovništvom na rekultivaciji zemljišta pomoću autohtonog semena kako bismo bili sigurni da se prave biljke uzgajaju na pravim područjima. Ove biljke će se koristiti za pravljenje lekova, prehrambenih proizvoda i pri vršenju ceremonija.\nUpoznajte Tereziju: Direktorku Odeljenja za zaštitu životne sredine kompanije Rio Tinto\n„Kada me ljudi pitaju kako je moguće da radim u rudarskoj industriji, a u biografiji kao osnovne informacije navodim očuvanje životne sredine, odgovor je krajnje jednostavan. Raditi u globalnoj kompaniji sa iskustvom, kao što je Rio Tinto smatram da pruža priliku da dam svoj doprinos. Širok obim našeg poslovanja pokazuje da možemo da ostvarimo značajan uticaj, kako u donošenju procedura i politika, tako i kroz podršku promena koja se dešavaju u okviru industrije. Na svim lokacijama gde sprovodimo aktivnosti posedovanje dozvola za rad, govori da se odgovorno odnosimo prema životnoj sredini. Radimo zajednički i sarađujemo, kako bismo svoj posao obavili ispravno. Takođe, sve su veća očekivanja investitora i drugih zainteresovanih strana da se uključe u pronalaženje rešenja. Mi ovo shvatamo ozbiljno. Znam da činim sve što mogu da dam svoj doprinos zaštiti životne sredine, i najbolji deo mog posla je baš to što znam da radim sa mnogim ljudima koji imaju isti stav po ovom pitanju kao i ja.“\nZnamo da je potrebno da pažljivo upravljamo vodnim resursima, i da ne utičemo na lokalno vodosnabdevanje.\nDo sada smo uradili brojne analize kako bi bolje razumeli hidrologiju što je pomoglo da pronađemo rešenja kako da na najbolji mogući način upravljamo vodama. U toku izrade Studije izvodljivosti radimo na izradi naprednog modela vodnog bilansa.\nPlanirano postrojenje za prečišćavanje vode u sklopu projekta doprineće tome da se okvirno 70% vode koju ćemo koristiti za rad podzemnog rudnika i postrojenja za preradu koristi efikasno, odnosno da se maksimalno vrši recikliranje i ponovna upotreba vode u zatvorenom sistemu.\nVišak vode koji se povremeno bude stvarao biće prečišćen u najsavremenijem postrojenju za otpadne vode i zadovoljiće ili premašiti standarde koje zahtevaju ekološki propisi u Srbiji.\nRazumemo zabrinutost članova lokalne zajednice, jer ti ljudi žele da znaju da ćemo pažljivo upravljati svim potencijalnim uticajima na životnu sredinu. Mi već sarađujemo sa univerzitetima i u Srbiji i u Australiji kako bi nam pomogli da pronađemo rešenja za pretvaranje otpada u proizvode koji se mogu koristiti u drugim industrijama.\nRudnik i postrojenje za prepradu rude „Jadar“ će stvarati dve vrste otpada: stenski materijal iz podzemnog rudnika i industrijski otpad koji nastaje tokom procesa obrade jadarita.\nStenski materijal iz podzemnog rudnika će biti odlagan na lokaciji uz sam rudnik. Industrijski otpad je mešavina minerala iz ležišta i materijala dobijenih tokom tri odvojena procesa prerade rude. Planiramo da iskoristimo oko 30% otpada koji se javlja u procesu pripreme mineralnih sirovina za zapunu podzemnog rudnika. Svu preostalu količinu otpada ćemo sušiti i pripremati u filter pogače koje ćemo transportovati do zone u kojoj će se pažljivo upravljati odlaganjem otpada.\nZona za odlaganje otpada će uključivati najsavremenije mere za smanjenje uticaja na životnu sredinu kao i najmoderniji sistem za praćenje kvaliteta vazduha, voda i zemljišta, kako bi se obezbedilo da potencijalne uticaje na životnu sredinu svedemo na minimum i da njima odgovorno upravljamo. Osim toga, mi ćemo vršiti stalnu rekultivaciju deponije.\nZa stvaranje manje otpada ključne su inovacije\nUvek tragamo za najboljim rešenjima. Naš tim inženjera i eksperata razvio je stabilan i pouzdan proces kojim se otpad dobijen iz prerade jadarita pretvara u filter pogače. Ovo znači da smanjujemo količinu otpada koji se skladišti, ali mi se ne zaustavljamo ovde. Naš fokus je pronalaženje načina za ponovnu upotrebu industrijskog otpada i sprovođenje istraživanja i ispitivanja kako bismo utvrdili mogućnost korišćenja u drugim industrijama, poput građevinske. Naš cilj je da pronađemo alternativnu upotrebu otpada, kako bi smanjili količinu koja je potrebno da se skladišti na deponiji. Ovom cilju posvetiće se još veća pažnja kada počnemo sa proizvodnjom i dobijemo prve količine otpada radi ispitivanja. Naš krajnji cilj je da proizvodimo nulti otpad, ali je za ostvarenje tog cilja potrebno još mnogo rada. Mi smo već uspostavili saradnju sa univerzitetima i u Srbiji i u Australiji kako bi nam pomogli u nalaženju inovativnih načina za pretvaranje otpada u proizvode koji će se koristiti u drugim granama industrije.\nSvesni smo da postoji zabrinutost među lokalnom zajednicom zbog vrsta gasova koji se mogu ispuštati tokom procesa prerade. Preduzimamo sve neophodne mere kako bismo pažljivo upravljali emisijama svih gasova i zaštitili zdravlje ljudi i životnu sredinu. To podrazumeva:\nDa ćemo koristiti tehnologiju, kao što su ispirači gasa kojima se uklanjaju gasovi koji nastaju tokom prerade;\nDa smo tehnologiju prerade unapredili na način da tokom procesa ne nastaje sumpor-dioksid;\nU preradi nećemo koristiti fluorovodoničnu kiselinu;\nSvuda gde radimo mi nastojimo da rekultivišemo zemljište čim je to moguće. Naši stručnjaci za ekologiju sarađuju sa univerzitetima kako bi razvili odgovarajuće metodologije koje će u najkraćem mogućem roku ispuniti naše ciljeve za rekultivaciju zemljišta, kao i očekivanja lokalnih zajednica nakon što završimo sa fazom rudarenja. Ublažavanje uticaja na životnu sredinu na nekim našim lokacijama gde radimo znači da štitimo područja od značaja usled velike raznovrsnosti biodiverziteta u vidu kompenzacije.\nOno što naučimo tokom izrade Studija o proceni uticaja na životnu sredinu, će nam pomoći da rekultivaciju zemljišta na Jadru isplaniramo i sprovedemo na nabolji mogući način.\nNaša ambicija je da do 2050. godine postignemo neto nulte emisije štetnih gasova u svim našim poslovnim aktivnostima.\nSvesni smo da efikasno suočavanje sa problemom klimatskih promena zahteva zajedničko zalaganje kompanija, vlada i čitavog društva. Isto tako, neophodno je da svaki deo naše kompanije prihvati ovaj izazov: ostvarićemo naše ciljeve kroz razvoj i realizaciju brojnih projekata u okviru čitavog našeg poslovanja, kao i kroz uspostavljanje partnerstava i saradnje.\nNaš portfolio je pozicioniran za prelazak u budućnost sa niskim emisijama ugljen-dioksida. Međutim, mi poslujemo u lancima vrednosti koji još uvek ostvaruju veliki uticaj u pogledu emisija gasova staklene bašte. Svesni smo svoje uloge i prepoznajemo da će biti potreban značajan, združeni napor da bi se do 2050. godine postigle neto nulte emisije ugljen-dioksida.\n„Jadar“: podzemni rudnik 21 veka\nGotovo sva vozila koja će se koristiti u rudniku će biti električna. Ovo ne samo što smanjuje emisije, nego i unapređuje kvalitet vazduha u podzemnom radnom okruženju.


Web stranica je Vaš agent 24/7. Ona govori umesto Vas i predstavlja ključ uspešnog poslovanja. Naš rad predstavlja vrhunac kreativnih vizija, sjajnih ideja i potpune posvećenosti.\nTo što obezbeđujemo da Vaš sajt izgleda sjajno nije jedina usluga koju Vam pružamo. Naš tim specijalizovanih programera može da napravi sajt od nule ili stvori funkcionalne dodatke Vašem već postojećem sajtu kako bi ga učinio još boljim.\nProfesionalna i inovativno dizajnirana online rešenja će Vam pomoći da istaknete brend i povećate poslovni uspeh. Sajtovi kojie mi stvaramo su izuzetno posećeni i za naše klijente dokazano donose komercijalne rezultate. Istaćićete se na konkurentnom tržištu, povezati se sa posetiocima i prikazati Vaše proizvode i usluge na način koji uvećava i prodaju i potražnju.\nKako smo napravili brojne komercijalne sajtove od kojih je svaki prilagođen specifičnim zahtevima klijenta, mi u potpunosti razumemo potrebu za kompleksnom funkcionalnošću, potrebama korisnika i svestranom efikasnošću. Možete biti potpuno uvereni da je Vaš websajt u najsigurnijim rukama i da će krajnji rezultat biti njegov fantastičan izgled i najbolja performansa.\nGlobal Economy Vam omogućava kompletnu uslugu izrade web prezentacije, sistematično, brzo i kvalitetno.\nU usluge izrade web prezentacije u Global Economy-ju ubrajamo:\n1. Osnovni elementi web prezentacije\n2. Izrada web prezentacije u CMS sistemu (Joomla, Wordpress)\n3. Redizajn web sajta\n4. Održavanje web sajta\n5. SEO i SEF optimizacija\n7. Google oglašavanje


Britanski diplomata: Zapad ide u pravcu pogodnom za Rusiju - 27.09.2015, Sputnik Srbija\nBritanski diplomata: Zapad ide u pravcu pogodnom za Rusiju\nVreme je pokazalo da je Rusija ispravno procenila situaciju u Siriji i ulogu Minskog sporazuma za stabilizaciju stanja u Ukrajini. Sada Zapad treba da prizna da... 27.09.2015, Sputnik Srbija\npolitika, vesti, rusija, svet, moskva, ukrajina, velika britanija, sirija, vladimir putin, barak obama, bašar asad, islamska država\n22:20 27.09.2015 (Osveženo: 16:19 05.10.2015)\nVreme je pokazalo da je Rusija ispravno procenila situaciju u Siriji i ulogu Minskog sporazuma za stabilizaciju stanja u Ukrajini. Sada Zapad treba da prizna da njegovi načini rešavanja konflikata nisu bili uspešni, smatra bivši britanski ambasador u Rusiji Toni Brenton.\nPredstojeći susret predsednika Rusije i SAD, Vladimira Putina i Baraka Obame, u okviru 70. zasedanja Generalne skupštine UN biće poseban, lideri se nisu sreli gotovo dve i po godine zbog sve izraženijih suprotnosti među zemljama na svetskoj pozornici, smatra bivši ambasador Velike Britanije u Ruskoj Federaciji Toni Brenton.\n27 Septembar 2015, 13:00\nRazgovori u ponedeljak svedoče o suštinskoj promeni, bez obzira na to što SAD i Rusija već sad različito predstavljaju predstojeći susret. Američka strana saopštava da je Rusija prva tražila susret, a ključna tema razgovora biće Ukrajina. Ruska strana navodi da su se o susretu dogovorili uz obostranu saglasnost i da će glavna tema biti Sirija, podseća bivši diplomata.\nOčigledno je da su dogovoru o susretu prethodile akcije Rusije u Siriji. Zapadni komentatori su već izneli niz objašnjenja za ponašanje Ruske Federacije, ali je stvarnost mnogo jednostavnija, smatra Brenton.\n„Kako Putin i kaže, glavni cilj Rusije jeste da spreči jačanje islamskog fundamentalizma koji je direktna unutrašnja pretnja za nju (Rusku Federaciju) na Kavkazu i u drugim regionima. Rusi su videli kako je neuspešno delovao Zapad, pre svega u Iraku i Libiji. Zapadna podrška umerenoj opoziciji u Siriji je iluzija“, piše Brenton.\nPolitička linija Zapada kreće se u pravcu u kojem želi Vladimir Putin. U ovoj situaciji „izbor je između nepoželjnog (vlade Asada) i nepoželjnog i opasnog (Islamske države), a za ruskog lidera odgovor je očigledan. SAD i Velika Britanija, koje godinama traže ostavku predsednika Sirije Bašara Asada, sada razmatraju mogućnost da ovaj privremeno ostane na funkciji. Ministar odbrane SAD Ešton Karter, koji godinu dana nije održavao kontakt sa svojim ruskim kolegom Sergejom Šojguom, prošle nedelje je razgovarao s njim kako bi organizovali saradnju u vezi sa sirijskim pitanjem.\nŠto se tiče Ukrajine, i tu će se razgovor, po svoj prilici, voditi u skladu s predlozima koje je iznela Rusija. Još u februaru ove godine SAD i Velika Britanija su ignorisale Minski sporazum i smatrale ga kratkoročnim. U prvi plan svoje politike Vašington i London su stavili neophodnost da se promeni pozicija Putina i primenjivali sankcije koje bi „prinudile Rusiju da odstupi“. Ipak, to nije dalo rezultate, iako ruska ekonomija zaista preživljava težak period, a Minski sporazum, čak i uzimajući u obzir sva narušavanja, pomogao je da se prekinu borbe i deluje i sada. Istovremeno, sankcije ne samo što nisu promenile poziciju ruskog predsednika nego su je i pojačale u očima Rusa. Na taj način, očigledan cilj sankcija postale su garancije da Rusija poštuje Minski sporazum, smatra Toni Brenton.\nUkrajinska kriza još nije rešena i ove jeseni se može očekivati nekoliko ozbiljnih momenata. Ipak, „glavni igrači sada razgovaraju, umesto da pucaju. Još nismo izašli iz tunela, ali vrlo je verovatno da smo blizu njegovog izlaza“, naveo je ambasador.


! /Postignut dogovor: Kolektivni ugovor za radnike u zdravstvu Sarajeva / Radio Sarajevo\nFoto: Dženan Kriještorac / Radiosarajevo.ba/Edo Selimić\n! / Postignut dogovor: Kolektivni ugovor za radnike u zdravstvu Sarajeva\n20. 05. 2021. u 16:14:00 Radiosarajevo.ba\nNa sastanku koji je jučer u Domu sindikata održan između pregovaračkog tima Sindikata zaposlenih u zdravstvu KS, a koji predvodi predsjednik istog, dr. Edo Selimić i pregovaračkog tima Vlade KS, koji predvodi Ministar zdravstva KS, dr. Haris Vranić, napokon su razriješene sve do sada postojeće nesuglasice i usaglašeni su svi stavovi o svim pitanjima koji se tiču kolektivnog ugovora u zdravstvu za KS.\n"Sva pitanja koja se tiču svih grupa radnika u zdravstvu KS i koja su predmet prijedloga KU koji je "na stolu" duže od dvije godine su definisana i kao neizmijenjena su usaglašena.\nZZOKS će do 01.06.2021. kada je zakazano konačna potvrda ovog usaglašavanja od danas, dostaviti novu projekciju koja treba "pokriti" novi KU do 31.12.2021.kada se počinje sa radom na KU za 2022", ističu iz Sindikata uposlenih u zdravstvu KS.\nNakon ovog datuma, a ako obje strane za to daju odobrenje, ostaje samo da vrlo brzo unutar nekoliko dana nakon toga, ovlaštene osobe (predsjednik Sindikata zaposlenih u zdravstvu KS i Premijer KS), dogovore termin za potpisivanje KU.\n"Moramo se zaista zahvaliti Ministru zdravstva KS na danas opet pokazanoj iskrenoj želji i naporu da zahtjevi u prijedlogu KU koji obuhvata sve grupe radnika u zdravstvu, budu shvaćeni kao opravdani, utemeljeni u trenutno vazecim zakonima i moguci za ispunjavanje.\nUjedno, ovom prilikom veliko hvala svim znanim i neznanim prijateljima ovog sindikata koji su učinili sve što je bilo u njihovoj moći da svi uključeni u ovaj proces vide i shvate istine koje su mjesecima osporavane ili zanemarivane.\nHvala i svima vama koji ste nas prijedlozima ili kritikama svjesno ili nesvjesno podržavali , imali strpljenja , a najveću zahvalnost ipak onima koji se nakon svega kroz sta smo prosli u zadnje dvije godine NISU IŠČLANILI iz ovog sindikata. Njima najveće hvala", poručuju iz Sindikata.\nNaglašavaju kako su svjesni težine situacije u zdravstvu KS, kako organizaciono posmatrano tako i finansijski, a uslijed Covid-19 pandemije.\n"Sve ono cega smo se bojali, a bilo je uzrokovano nepovoljnim kretanjima i desavanjima u cijelom ovom procesu je iza nas.\nSindikat je dao sve od sebe i više od toga, te se iskreno nadamo da će ovo što smo sada napisali, 01.06.2021godine, biti onako kako je danas dogovoreno", poručili su iz Sindikata uposlenih u zdravstvu KS.\nTagovi: Dom sindikata zdravstvo Kanton Sarajevo problemi Edo Selimić Haris Vranić\n... / Vlada KS o vakcinaciji u Zetri: Pogriješio je Zavod zdravstvenog osiguranja\n... / Završena Skupština KS: Razmatrani izvještaji o radu 13 zdravstvenih ustanova


„Otvorenu knjigu“ preuzele zemlje nemačkog govornog područja – Beogradski sajam\n„Otvorena knjiga“ dobila je novog „vlasnika“ – zadužili su je ambasadori Nemačke, Austrije, Švajcarske i Lihtejnštajna. Ove zemlje će se u narednih godinu dana pripremati za posebnu ulogu na 62. Međunarodnom beogradskom sajmu knjiga, na kome srpskoj čitalačkoj publici treba da predstave književnost na nemačkom jeziku. Primopredajom „Otvorene knjige“ praktično je najavljeno zatvaranje ovogodišnjeg Sajma i završetak predstavljanja Irana kao počasnog gosta.\nUz napomenu da je posebno zadovoljan što kraj njegovog mandata u Srbiji obeležava jedna ovakva kulturna manifestacija i specijalna uloga Irana na njoj, ambasador Majid Fahim Pour je rekao da je Iran tokom Sajma knjiga ipak predstavio samo mali deo svoje istorije, kulture i civilizacije. Prezadovoljan odzivom publike i brojem posetilaca koji su obišli njihov štand, ambasador Irana je rekao i da je ovogodišnji moto „Knjige u ruke“ najbolja poruka koja se šalje sa Sajma – knjige treba da su u rukama, a mobilni telefoni u džepovima. Knjige su te koje „izvlače iz mraka, sprovode na svetlost, one su spas od neznanja“.\nPreuzimajući „Otvorenu knjigu“, Aksel Vilhelm Ditman, ambasador Savezne Republike Nemačke u Srbiji, zahvalio se Sajmu knjiga na napravljenom izuzetku – tome što će ulogu počasnog gosta 2017. godine imati sve zemlje nemačkog govornog područja:\n– Odlična je ideja da Nemačka, Austrija, Švajcarska i Lihtenštajn nastupe zajedno, jer su to zemlje u kojima je nemački zvanični jezik. Mi smo politički suverene zemlje, ali kultura briše granice, u njoj smo svi zajedno. Iran je imao predivan štand i mi ćemo se sledeće godine potruditi da nastavimo tradiciju. Uz lepe i zanimljive knjige, pripremićemo bogat prateći program, književne večeri, čitanja za decu i mlade… Daćemo svoj doprinos ovom velikom događaju i već sada se tome radujemo, rekao je nemački ambasador.


PROMENA USLOVA PENZIONISANJA OD 1. JANUARA 2013. GODINE\nStarosna granica za odlazak u penziju od prvog januara naredne godine biće pomerena za četiri meseca, a prema još važećim pravilima, svi koji ispunjavaju uslove mogu da podnesu zahtev za penzionisanje do 30. decembra 2012. godine. U ovoj godini muškarci sa 40 godina staža su mogli da se penzionišu najranije sa 53 godine i osam meseci života, a u 2013. godini će se ova starosna granica podići za četiri meseca. Od naredne godine žene će u penziju moći najranije sa 53 godine i četiri meseca života i sa 35 godina i četiri meseca staža. Osnovni uslov za odlazak u starosnu penziju se ne menja, a to je za muškarca 65 godina života i 15 godina staža, a za ženu 60 godina života i 15 godina staža.\n"Ovo pooštrenje uslova se odnosi samo na sticanje prava, a ne i na obračun penzija. Obračun se ne menja, pa će onaj ko ode u penziju 2013. godine imati ista prava i visinu penzije, kao i onaj ko je zahtev podneo do kraja ove godine", kazao je agenciji Beta pomoćnik direktora Sektora za ostvarivanje prava iz penzijskog i invalidskog osiguranja Branislav Rašić.\nOn je dodao da svi koji ispunjavaju uslove za odlazak u penziju, a žele što pre da se penzionišu, moraju podneti zahteve na šalterima filijala Fonda PIO najkasnije do 30. decembra.\nOd naredne godine žene će u penziju moći najranije sa 53 godine i četiri meseca života i sa 35 godina i četiri meseca staža.\nU protekloj godini nije bilo većeg priliva zahteva, tako da je do 30. novembra primljeno 144.494 za starosnu penziju, 52.730 za invalidsku i 52.599 zahteva za porodičnu penziju. U odnosu na prošlu godinu, nije došlo do povećanja broja zahteva za penzionisanje već taj broj stagnira.\nIzvor: Euractiv, 24.12.2012.


Svetske agencije o dočeku u Beogradu\nKraljevski prijem, karnevalska atmosfera, ushićena masa, neke su od reči kojima su svetske agencije opisale doček najboljeg tenisera sveta Novaka Đokovića u Beogradu.\n"Pobeda Đokovića na Vimbldonu i prvo mesto na ATP listi izazvalo je euforiju u Srbiji, gde se 24-godišnjak smatra nacionalnim herojem i idolom mnogih mladih ljudi", prenela je francuska novinska agencija Frans pres.\nIzveštavajući o dolasku najboljeg srpskog tenisera u Beograd, posle osvajanja turnira u Vimbldonu, britanska agencija Rojters navodi da je Đoković pozdravljen "zaglušujućim hukom" okupljenih fanova.\nRojters prenosi da je saobraćaj na autoputu, kojim je Đoković sa svojom porodicom i članovima stručnog tima otvorenim autobusom putovao od aerodroma do Doma Narodne skupštine, bio u zastoju, jer su njegovi obožavaoci izlazili iz automobila kako bi ga pozdravili.\n"Ovo je apsolutno neverovatno i svima vama dugujem večnu zahvalnost za ovaj doček", prenela je britanska agencija njegove reči upućene oko 100.000 ljudi koji su mu priredili "kraljevski prijem".\n"Nole, volimo te" i "Nole kralj" neki su od transparenata koje su nosili uglavnom mladi ljudi koji su u "karnevalskoj atmosferi" dočekali najboljeg srpskog tenisera, preneo je AFP.\n"Oduševljen i nasmejan Đoković pojavio se na bini ispred parlamenta, noseći trofej sa Vimbldona, gde mu je ushićena masa organizovala buran doček", prenela je francuska agencija.\nItalijanska agencija ANSA takodje je objavila da je oko 100.000 obožavalaca dočekalo dobitnika dvostruke titule Novaka Đokovića, proslavivši njegov povratak u domovinu.\nANSA navodi i da su se hiljade ljudi, pešice i automobilima, kretale ulicama Beograda i okupljale na trgu "Nikole Pašića", uz komentar da se nikada, ni za jedan sportski dogadjaj, u Beogradu nije okupio tako veliki broj ljudi.\nItalijanska agencija dodaje i da je grupa mladića s Kosova na dočeku nosila srpsku zastavu dugu 50 metara, a da je teniski šampion dočekan uzvicima "Bravo, Novače!" i "Ti si ponos Srbije!".\nDesetine hiljada fanova uzvikivalo je "Nole, Nole", pozdravljajući pobednika Vimbldona tokom "burnog dočeka" u Beogradu, prenela je američka agencija Asošijeted pres.\n"Učinili ste ovaj dan najboljim u mom životu" poručio je Đoković okupljenim ljudima, naveo je AP, dodajući da je ovo prvi put u skoro sedam godina da je jedan teniser osim Rafaela Nadala i Rodžera Federera postao broj jedan.


Četvrti „Jouth fair“ počeo u Novom Sadu › Made-in-Germany.rs\nČetvrti „Jouth fair“ počeo u Novom Sadu\nJuče je u Novom Sadu počeo četvrti regionalni sajam omladinskog turizma „Youth fair“, kao uvertira tradicionalnog ovogodišnjeg muzičkog festivala „Exit“.\nGradonačelnik Novog Sada Miloš Vučević je rekao da je čast biti gradonačelnik grada koji će se narednih dana naći u epicentru medijske pažnje u Evropi.\n– Novi Sad će u narednih deset dana ugostiti desetine hiljada turista iz inostranstva i na taj način pokazati da s pravom konkuriše za omladinsku prestonicu Evrope 2018. godine. Kako god bude protekla kandidatura za tu laskavu titulu, a Novi Sad se našao u najužem krugu kandidata, tu se neće stati, jer je već ostvaren ogroman uspeh – rekao je gradonačelnik, a prenosi agencija „Tanjug“.\nDirektor „Exit“ tima Dušan Kovačević kazao da gotovo nikada ne daje političke izjave, ali da sada mora reći da dok Ujedinjene nacije (UN) raspravljaju o prošlosti Balkana, u Novom Sadu se priča o njegovoj budućnosti.\n– Exit muzički festival je okupio mlade ljude iz celog regiona koji su neopterećeni mržnjom i koji žele da promovišu potencijale ovog regiona, a kao rezultat te želje rođen je i „Jouth fair“ sa ciljem da ovaj naš region postane svetski lider u oblasti omladinskog turizma – istakao je Kovačević.\nDržavni sekretar u Ministarstvu omladine i sporta Nenad Borovčanin pozvao je sve mlade ljude sa prostora Balkana da dođu na Exit i na taj način pokažu da ovaj region nije opterećen ni mržnjom ni svim onim što je daleko iza nas. Ministar za trgovinu i turizam Rasim Ljajić istakao je veliki značaj regionalnog sajma omladinskog turizma, koji „može mnogo da doprinese promociji turističke ponude Srbije, ali i drugih zemalja u regionu“.


Nema sumnje da je grupno ćaskanje transformisalo način na koji radimo. Više ne moramo zakazujemo sastanke uživo ili konferencijske pozive da bismo dobili trenutne odgovore na pitanja, preneli informacije ili razmenili ideje. Umesto toga, sve to možemo da uradimo putem timskog ćaskanja koje svako može da vidi i u kojem svako može da odgovori u realnom vremenu.\nU ovom trenutku, većina organizacija ima neku vrstu aplikacije za grupno ćaskanje, ali ako vi koristite vašu samo sa razgovor sa kolegama o radu na projektu (ili o svojim planovima za ručak), propuštate neke odlične funkcije koje vam mogu pomoći da budete produktivniji i imate smislenije interakcije – bilo da ste u istoj kancelariji ili rasuti širom sveta.\nDa biste na bolji način iskoristili sledeće grupno ćaskanje, potražite uslugu koja vam daje pristup širokom opsegu funkcija ili dodataka, uključujući sledeće:\nSaradnja na datotekama: Neke alatke za ćaskanje vam omogućavaju da zaista otvorite datoteke i radite na njima sa drugima u realnom vremenu. Ova korisna funkcija vam pomaže da budete sigurni da su sve ideje, promene i ispravke obuhvaćene i ona svakome u timu daje mogućnost da pregleda dokumente i odobri ih u pokretu. Naravno, ako nekome bude potrebno više vremena, ta osoba može da preuzme datoteku, unese izmene ili komentare, a zatim je kasnije ponovo otpremi u ćaskanje. Na taj način, celokupna komunikacija o datoteci nalazi se na jednom mestu.\nPristup aplikacijama: U sve većoj meri, aplikacije postaju ono što koristimo za rad sa projektima u kancelariji i u pokretu, pa ima smisla odabrati aplikaciju za grupno ćaskanje koja se takođe integriše sa drugim aplikacijama na koje se oslanjate. Na primer, ako koristite aplikaciju spremišta ili biblioteke datoteka, koja vam omogućava da uskladištite i organizujete sve dokumente, slike, video i zvučne datoteke za projekat na jednom mestu, odaberite uslugu grupnog ćaskanja koja vam omogućava da toj aplikaciji pristupate direktno iz ćaskanja. Uz mogućnost prikazivanja dokumenata u prozoru ćaskanja, o njima ćete moći lakše da diskutujete.\nIstorija ćaskanja: Aplikacije za timsko ćaskanje koje vam omogućavaju da prikažete celokupnu istoriju ćaskanja olakšavaju evidentiranje beležaka sa sastanka, zahteva za dokumente ili promena datoteke, kao i da uopšteno pregledate ko je kakav doprinos dao u razgovoru. Na taj način, ako je nekome u diskusiji potrebno pojašnjenje, može ga dobiti samo jednim klikom. A ako neki članovi tima nisu mogli da stignu na sastanak, sve što treba da urade jeste da pregledaju istoriju ćaskanja da bi bili u toku.\nGrupno pozivanje: Za trenutke kada vam je važno da razgovarate sa učesnicima u ćaskanju i da ih vidite uživo (a ne da vidite samo njihove radne površine ili dokumente), potražite aplikaciju za grupno ćaskanje koja se integriše sa vašom omiljenom aplikacijom za video ćaskanje. Na taj način, svi možete da se ubacite u poziv direktno iz grupnog ćaskanja.\nPlaner sastanaka: Menadžerima projekata ili bilo kome ko treba da planira sastanke, pristup aplikaciji planera sastanaka može da olakša planiranje ćaskanja, poziva i sastanaka uživo. Uz mogućnost prikazivanja svih kalendara tima na jednoj lokaciji, bilo da ste u ćaskanju uživo ili ne, planiranje pratećih diskusija je olakšano.\nAplikacije za timsko ćaskanje omogućavaju vam da se povežete sa ljudima sa kojima sarađujete – bilo da su oni u istoj zgradi ili udaljeni preko pola sveta. A uz mogućnost korišćenja ugrađenih funkcija kao što je saradnja na dokumentima, plus vaše pouzdane aplikacije kao što su usluge grupnog pozivanja, one mogu postati još korisnije. Samo pažljivo birajte aplikaciju za grupno ćaskanje – i odlučite se za neku koju nudi preduzeće sa dokazanom istorijom i posvećenošću budućnosti. Na kraju krajeva, verovatno ne želite da svake godine timu uvodite novu aplikaciju za ćaskanje, pa se zato postarajte da odaberete neku koju nećete menjati.\nPet funkcija softvera za upravljanje projektima koje vaš tim ne koristi\nOtkrijte 4 najvažnija zahteva alatki za ćaskanje\nNajbolji vodič za alatke za ćaskanje\nPreuzmite besplatnu interaktivnu e-knjigu (na engleskom)


Bač: Poziv za obuke za nezaposlena lica\nNaslovna Bač Bač: Poziv za obuke za nezaposlena lica\nOpština Bač je započela sa realizacijom projekta „Podsticanje zapošljavanja teško zapošljive kategorije stanovnika na teritoriji opštine Bač“ koji se sprovodi u okviru šireg projekta „Inkluzija Roma i drugih marginalizovanih grupa u Srbiji“, a koji se finansira kroz program Nemačke razvojne saradnje.\nPomenuti projekat ima za cilj stvaranje preduslova za smanjenje siromaštva i socijalne inkluzije marginalizovanih grupa i teže zapošljivih kategorija stanovništva na teritoriji opštine Bač, kroz jačanje ljudskih kapaciteta i implementaciju mera aktivne politike zapošljavanja.\nJedna od prvih aktivnosti na projektu je održavanje obuka u oblasti preduzetništva tj. kako započeti sopstveni posao, kako pripremiti biznis plan i kako finansirati svoju poslovnu ideju. Sva lica koja budu zainteresovana za pokretanje sopstvenog biznisa na raspolaganju će imati i stručnu pomoć mentora koji će ih voditi kroz ceo proces osnivanja i vođenja firme.\nSvi polaznici obuka će biti u prilici da budu korisnici bespovratnih sredstava za otvaranje soptvenih preduzetničkih radnji ili osnivanje poljoprivrednih gazdinstava.\nCiljna grupa programa su: korisnici socijalne pomoći, Romska populacija, lica bez kvalifikacija, lica koja su tehnološki višak, žrtve porodičnog nasilja, žene iznad 45 godina starosti, mladi, nezaposlena lica sa posebnim potrebama, povratnici po sporazumu o readmisiju o stale teže zapošljive kategorije.\nOpština Bač ovim putem poziva sve zainteresovane da se prijave za učešće u obukama koje će biti organizovane u toku februara ove godine.\nSvi zainteresovani mogu se prijaviti u Opštini Bač, u Kancelariji za lokalni ekonomski razvoj, tel. 770-075 lokal 149, mobilni 064/8511916 il na mail: nikola.banjac@bac.rs\n"Podsticanje zapošljavanja teško zapošljive kategorije stanovnika na teritoriji opštine Bač"\nPrethodni tekstViše od 20.000 ljudi u molitvenom hodu u Podgorici (VIDEO)\nSledeći tekstDanas ćemo (pro)disati – vetar tera maglu


Uslovi korišćenja | myDHLi | Global\nYour Reference, Housebill, Masterbill, Container Number, …\nUslovi korišćenja – ‘myDHLi’ PORTAL\nDHL Global Forwarding Management GmbH, u daljem tekstu “DHL Global Forwarding”, nudi portal (u daljem tekstu “myDHLi”) klijentima (u daljem tekstu “klijenti”), bilo poslovnim ljudima ili zaposlenoj osobi koja zastupa kompaniju, radi zahteva za neobavezujućim cenama usluge, rezervacije transportnih usluga, praćenja isporuke i radi zahteva za daljim uslugama što je jednostavnije moguće uz upotrebu funkcija datih u myDHLi (ukupno nazvanih “funkcije”).\nOva pravila će se odnositi na korišćenje myDHLi i njegovih funkcija. Dodatna pravila, koja klijent mora posebno prihvatiti, mogu se odnositi na punu upotrebu myDHLi kao registrovanog klijenta ili na određene funkcije. Sve transportne usluge koje pruža kompanija DHL Global Forwarding ili kompanije povezane sa njom (“DHL”) podležu Pravilima i uslovima transportnih usluga odgovarajuće DHL kompanije koja tu uslugu nudi.\nKlijenti koji u potpunosti žele da koriste myDHLi i funkcije moraju uneti korisničko ime i lozinku koju su dobili od DHL Global Forwarding, na svoj zahtev. Preduslov za dobijanje korisničkog imena i lozinke je sklapanje korisničkog ugovora sa kompanijom DHL.\nCene kreirane u funkciji QUOTE + BOOK nisu obavezujuće i ne čine ugovor o transportnim uslugama kompanije DHL (u daljem tekstu “transportne usluge”). Sklapanje ugovora za transportne usluge zahteva pristanak obavezujuće ponude od strane odgovarajućeg DHL poslovnog entiteta, koji klijent može pružiti izborom i rezervisanjem usluge u funkciji QUOTE + BOOK.\nKlijenti će koristiti portal myDHLi u vezi kompanije DHL Global Forwarding samo u svrhe postavljene u članu 1. Klijentu nije dozvoljeno da (a) modifikuje, ometa, onemogućava bilo koje svojstvo, funkcionalnost ili sigurnosne komande portala myDHLi i funkcija; (b) poništi, izbegne, zaobiđe, ukloni, deaktivira ili na drugi način zaobiđe zaštitne mehanizme portala myDHLi i njegove funkcije, ili (c) izvrši povratni inženjering, izvrši dekompilaciju, rastavi ili izbriše izvorni kod, osnovne ideje, algoritme, strukturu ili organizacionu formu portala myDHLi i funkcija.\nKlijent je saglasan da kompanija DHL Global Forwarding ima slobodu da u bilo koje vreme izmeni funkcije i myDHLi ili ih zameni drugim rešenjem po svom nahođenju.\nDHL Global Forwarding zadržava pravo da izmeni i/ili ograniči upotrebu funkcije i/ili sadržaja u bilo koje vreme, posebno ako (a) dođe do promene ili ukidanja funkcija i/ili sadržaja, (b) ako je klijent povredio uslove korišćenja portala myDHLi ili (c) je potrebno izvršiti radove održavanja. Klijent je saglasan da kompanija DHL Global Forwarding ne snosi odgovornost prema njemu ili bilo kojoj trećoj strani za bilo kakvu modifikaciju, privremeno ukidanje ili prekid funkcija i/ili sadržaja.\nSvi podaci, tekst, grafički prikazi, korisnički interfejsi, baze podataka, zaštitni znaci, logotipi i računarski kod (“sadržaj”) uključujući ali ne ograničavajući se na dizajn, strukturu, izbor, izraz, "izgled i osećaj" kao i prostorni raspored takvog sadržaja unutar portala myDHLi je u vlasništvu ili pod licencom kompanije DHL Global Forwarding i zaštićen je zakonom o autorskim pravima i zaštitnim znacima kao i drugim pravima na intelektualnu svojinu. Osim ako se izričito ne daje u ovim Uslovima korišćenja ili u funkciji, nijedan deo portala myDHLi i sadržaja ne sme se kopirati, reprodukovati, postaviti uz ponovnu objavu, preneti ili distribuirati na bilo koji način na bilo koji drugi računar, server, veb stranicu ili drugi medijum za publikaciju ili distribuciju ili se koristiti na drugi način bez prethodnog izričitog pismenog pristanka kompanije DHL Global Forwarding.\nKlijent snosi odgovornost za sve aktivnosti sprovođene preko portala myDGLi uključujući ali se ne ograničavajući na druge funkcionalnosti obaveštavanja u skladu sa važećim zakonima o konkurenciji i zaštiti podataka. Klijent će posebno morati da dobije saglasnost primaoca pre nego što upotrebi funkcije "Deljenje" ili "Rezervacija". Na zahtev kompanije DHL Global Forwarding klijent će morati da joj prikaže dokaz o saglasnosti. Klijent ne sme proslediti bilo kakve cene konkurentima kompanije DHL. Konkurenti kompanije DHL se definišu kao bilo koja kompanija za pružanje transporta robe i povezane logističke usluge.\nKlijent će dodeljeno korisničko ime i lozinku čuvati u tajnosti, zaštićene od neovlašćenog pristupa trećih strana i neće ih otkrivati neovlašćenim korisnicima. Klijent će ovlastiti isključivo osobe sa potrebom pristupa portalu myDHLi radi upotrebe funkcija u ime klijenta ("ovlašćeni korisnik"). Klijent će obavestiti ovlašćene korisnike u vezi njihovih obaveza i pribaviće odgovarajuće garancije od ovlašćenih korisnika. Klijent je saglasan da odmah obavesti kompaniju DHL Global Forwarding u vezi bilo kakve upotrebe naloga ili lozinke klijenta ili bilo kakvog narušavanja bezbednosti.\nKlijent će preduzeti sve neophodne korake osiguranja za sprečavanje prenosa ili prijema računarskih virusa, crva ili drugih programa koji bi mogli biti ili su namenjeni za oštećenje, smetnju, presretanje ili poništenja prava svojine bilo kog sistema, podataka ili informacija kompanije DHL Global Forwarding.\nKlijent će osigurati da sve informacije koje pruži kompaniji DHL preko portala myDHLi budu potpune, tačne i precizne. Isključivo će klijent snositi odgovornost za bilo kakvu štetu ili posledicu koje mogu nastati iz upotrebe lažne, netačne ili nepotpune informacije.\nKompanija DHL će obraditi lične podatke koje je klijent pružio u portalu myDHLi u skladu sa “Obaveštenjem o privatnosti” u podnožju veb stranice. Portal myDHLi može sadržati linkove do drugih nezavisnih veb stranica trećih strana (“Povezane veb stranice”). Ove povezane veb stranice nisu pod kontrolom kompanije DHL Global Forwarding i ona ne snosi odgovornost i ne podržava sadržaj tih povezanih veb stranica, uključujući bilo kakve informacije ili materijal sadržan u tim povezanim veb stranicama.\nUsluge i informacije u portalu myDHLi pružaju se po osnovi "viđenog stanja". Kompanija DHL Global Forwarding se u punoj meri koliko to dozvoljava zakon, odriče odgovornosti za sve garancije, izričite, podrazumevane, propisane ili druge, uključujući ali se ne ograničavajući na podrazumevanu garanciju podesnosti za prodaju, nenarušavanje prava trećih strana i pogodnosti za određenu namenu. Kompanija DHL i njene podružnice ili agenti ne iznose tvrdnje ili garancije u vezi tačnosti, potpunosti, bezbednosti ili pravovremenosti usluga, sadržaja ili informacija datih na ili kroz portal myDHLi. Nijedna informacija data preko portala myDHLi neće kreirati bilo kakvu garanciju ako nije izričito navedena od strane kompanije DHL u vezi ovoga.\nU meri u kojoj dozvoljava zakon, kompanija DHL Global Forwarding, njene podružnice ili agenti neće snositi odgovornost za bilo kakvu slučajnu, indirektnu, tipičnu, kaznenu i posledičnu štetu, gubitak zarade ili štetu nastalu iz (a) gubitka podataka, prekida poslovanja ili drugog usled upotrebe ili nemogućnosti upotrebe portala myDHLi ili (b) zloupotrebe portala myDHLi od strane zaposlenog kod klijenta koji nije ovlašćen za korišćenje portala myDHLi, bilo da se to zasniva na garanciji, ugovoru, krivici, deliktu ili bilo kakvoj drugoj pravnoj teoriji bez obzira da li je kompanija DHL bila ili nije obaveštena o mogućnosti takve štete. Bez ograničenja prethodno spomenutog, u meri u kojoj dozvoljava važeći zakon, ni u kom slučaju kompanija DHL neće snositi potpunu odgovornost za bilo kakvu štetu (direktnu ili druge prirode) ili gubitak bez obzira na formu akcije ili potraživanja, bilo po ugovoru, krivici ili na drugi način koja prelazi 100 EUR. U meri u kojoj dozvoljava zakon, pravni lekovi navedeni u ovim uslovima su ekskluzivni i ograničeni na one izričito date u ovim uslovima.\nKlijent ovim oslobađa DHL u punoj meri od svake odgovornosti, troškova, zahteva, pokretanja slučaja, nadoknade štete i troškova koji nastanu na bilo koji način po osnovu kršenja bilo kojih članova ovih Uslova korišćenja od strane klijenta.\nKompanija DHL Global Forwarding može klijentu obustaviti korišćenje portala myDHLi u bilo koje vreme prema svom nahođenju. Nakon obustave, klijent mora (a) odmah prekinuti trenutno korišćenje portala myDHLi i (b) ne sme koristiti portal myDHLi i njegove funkcije u budućnosti. Klijent se slaže da kompanija DHL Global Forwarding neće biti odgovorna prema njemu ili bilo kojoj trećoj strani za bilo kakvu obustavu pristupa portalu myDHLi.\nOvi Uslovi korišćenja će biti regulisani zakonima Nemačke.\nKompanija DHL Global Forwarding može promeniti ove Uslove korišćenja u bilo koje vreme. Kompanija DHL Global Forwarding obaveštava klijenta o bilo kakvim promenama ovih Uslova korišćenja u tekstualnoj formi. Promene će stupiti na snagu i ugovorni odnos će se nastaviti po izmenjenim uslovima ako klijent potvrdi izmenjene Uslove korišćenja kada se sledeći put prijavi na svoj nalog u verziji sa prijavljivanjem ili putem pristanka na Uslove korišćenja u polju za označavanje u funkciji Quote + Book.\nVerzija 19. april 2021


Zašto je eliminacija Dinama iz Evrope obradovala fudbalsku Srbiju? - Sputnjik Srbija\n00:21 07 Maj 2021\n12:36 16.04.2021 (osveženo 12:38 16.04.2021) Preuzmite kraći link\nCrvena zvezda, Partizan, Vojvodina i ostali klubovi koji se bore za izlazak na evropsku scenu naredne sezone, zadovoljno trljaju ruke zbog oba poraza Dinama u Ligi Evrope, s obzirom na to da „modri“ nisu osvojili nijedan bod za klupski koeficijent.\nSrbija je trenutno šesnaesta na pomenutoj listi UEFA, a cilj je 15. pozicija koja naredne sezone garantuje klubovima dva mesta u kvalifikacijama za Ligu šampiona, kao i učesnika u Ligi Evrope.\nTo mesto Srbiji mogu da ugroze samo Česi i Hrvati, pa je zato poraz i eliminacija Dinama od Španaca i te kako odgovarao srpskim klubovima.\nNeuspeh Dinama u sudaru sa „žutom podmornicom“, koja je posle 1:0 na Maksimiru, u revanšu slavila rezultatom 2:1 golovima Morena i Alkasera, dok je utešni pogodak za goste delo Mislava Oršića, nije doneo Hrvatima nijedan bod i samim tim za njih nije bilo pomeranja na UEFA listi koeficijenata.\n► Jagodina i Borac bez miliona zbog nameštanja, kazne i za Zvezdu i Novi Pazar\nLiga Evrope, FK Dinamo Zagreb


Ђокић: Знају се и наредбодавци и починиоци злочина над Србима | Јадовно 1941.\nĐokić: Znaju se i naredbodavci i počinioci zločina nad Srbima\nMinistar rada i boračko-invalidske zaštite Republike Srpske Petar Đokić poručio je danas da se za svakog od 3.267 Srba koji su ubijeni u srednjem Podrinju, zna iz kog su naroda počinioci zločina i ko su njihovi naredbodavci.\n“Ovaj broj ubijenih, pretežno civila, treba da bude jasan znak da stradanja u Podrinju imaju i svoju drugu stranu, a ne samo jednu o kojoj se godinama govori i u kojoj su samo Srbi označeni kao zločinci”, rekao je Đokić danas na duhovnoj akademiji u Bratuncu povodom obilježavanja 20 godina od stradanja Srba srednjeg Podrinja.\nOn je podsjetio da za zločine nad Srbima u Podrinju još niko nije odgovarao, jer je dosadašnji rad Suda i Tužilaštva BiH bio zasnovan na principu “selektivne pravde”, što se mora hitno promijeniti.\n“U pravosudni sistem BiH, ovakav kakav je, srpski narod nema nikakvo povjerenje zato što nije dostojan onoga što, ustvari, sudska vlast treba da predstavlja, a to je borba za pravdu i pravičnost”, rekao je Đokić.\nOn je podsjetio da je najmanje 800 djece u Podrinju tokom posljednjeg rata ostalo bez jednog ili oba roditelja, te da je oštećeno i uništeno 5.400 domova u kojima ljudi više ne žive i koje sada treba obnoviti.\n“Zato je važno da u što jačem kapacitetu imamo institucionalni sistem u RS, jer je u njega narod stekao trajno povjerenje. Za Srbe koji žive u BiH nema alternative, osim Republike Srpske”, kaže Đokić.\nĐokić, koji je i predsjednik Odbora za njegovanje tradicija oslobodilačkih ratova Vlade RS, pozvao je srpski narod Podrinja da se ubuduće svake godine prve subote u julu što masovnije okupi u Bratuncu kako bi se obilježilo stradanje srpskog naroda, a žrtve otrgle od zaborava.\nPredsjednik Organizacije porodica poginulih, zarobljenih boraca i nestalih civila RS Nedeljko Mitrović naglasio je da je potrebno identifikovati sve žrtve, pronaći nestala lica, kazniti sve počinioce ratnih zločina i izvršiti reformu Instituta za nestala lica BiH.


Gorenje će biti podijeljeno na dvije kompanije – Biznis.ba\nNaslovnaRegijaGorenje će biti podijeljeno na dvije kompanije\nobjavljeno 29. okt 2019. u 14:09\nSlovenački proizvođač uređaja za domaćinstvo Gorenje biće podijeljen na dvije kompanije u okviru plana konsolidacije grupe, godinu dana nakon što ga je preuzeo kineski konglomerat Hisense, pri čemu će uprava postati zasebno preduzeće.\nPreduzeće “Hisense Evropa” imaće sjedište u Ljubljani i pružaće usluge korporativne podrške svim Hisenseovim kompanijama u Evropi, prenosi agencija STA.\nS druge strane, kompaniju Gorenje će činiti proizvodno preduzeće u Velenju i podružnice Gorenje grupe.\nKompanija je navela u današnjem saopštenju da prilagođavanje novom poslovnom okruženju zahtjeva dalje jačanje efikasnosti i pojednostavljenje organizacije Gorenje grupe.\n“Ovi završni koraci integracije uključuju razdvajanje menadžmenta i proizvodnje, uspostavljanje zajedničkih regionalnih servisnih centara i spajanje maloprodajnih kompanija grupe u inostranstvu”, precizira se u saopštenju Gorenja.\nMada će sjedište “Hisense Evrope” biti u Ljubljani, neki administrativni poslovi će i dalje ostati na lokaciji u Velenju.\nZbog problema u pronalaženju kvalifikovanih radnika, u Velenju će biti uspostavljene neke zajedničke službe za Hisenseove kompanije u Evropi, dok će u drugim delovima Evrope, gdje su manje upotrebljive, biti ukinute.


Nacionalna služba za zapošljavanje - Vesti - Zapošljavanje uz subvencije NSZ u Novom Pazaru \nZapošljavanje uz subvencije NSZ u Novom Pazaru\nNovi Pazar | Vest, datum objave: 7. новембар 2019.\nAko želimo da ulažemo u razvoj jednog grada, jedan od sigurnih puteva jeste ulaganje u uspešne i mlade poslovne ljude, koji će činiti osnov napretka i siguran put ka otvaranju novih radnih mesta u budućem periodu.\nNacionalna služba za zapošljavanje - Filijala Novi Pazar kroz različite vidove finansijskih podsticaja podržava sve koji žele da pokrenu sopstveni biznis, a imaju realnu i dobro osmišljenu poslovnu ideju. Takav primer je i Auto-bravarski servis „Rušo i Beba“, koji su svoju poslovnu i porodičnu tradiciju pretočili u zanatsku radionicu uz pomoć sredstava Nacionalne službe za zapošljavanje. Vlasnik firme Redžep Šehović Beba želeo je da nastavi porodični biznis i održi tradiciju dugu preko 10 godina. Auto-bravarskim poslom su se bavili njegov otac i stric, a nasleđena znanja je pretočio u pokretanje sopstvenog posla. Radionicu je registrovao 2018. godine, zahvaljujući podsticajnim sredstvima kroz subvenciju za samozapošljavanje i tako zvanično otpočeo sopstveni biznis. U auto-servisu se obavljaju poslovi popravke brava za automobile, servisiranja centralnog zaključavanja, regulisanja sistema podizanja stakala i prodaja ostalog propratnog materijala za servisiranje vozila.\nKako je posao napredovao i razvijao se, vlasnik je imao potrebu za što većim poslovnim prostorom, ali i za zapošljavanjem novog radnika, kako bi mogao da odgovori zahtevima mušterija. Zahvaljujući sredstvima NSZ za zapošljavanje lica iz kategorije teže zapošljivih, vlasnik je dobio subvenciju i zaposlio svog brata koji je bio na evidenciji nezaposlenih preko pet godina. Šehović ističe da je naišao na veliku ljubaznost i razumevanje kod svih saradnika u novopazarskoj filijali NSZ, gde je uz dobre savete u potpunosti iskoristio obe finansijske subvencije koje su za njega predstavljale pravovremenu finansijsku pomoć.\n„Ovom prilikom želim da se zahvalim svim saradnicima u Filijali Novi Pazar NSZ, koji su mi bili velika podrška da održim svoj porodični biznis, tako da sada mogu uspešno da se bavim ovim zanatskim poslom koji najviše volim da radim“, ističe Redžep i dodaje da svako ko želi da radi i napreduje u svojoj profesiji, može da konkuriše za sredstva kod Nacionalne službe.\nU 2019. godini, sredstvima Nacionalne službe na području Filijale Novi Pazar privatni biznis uspešno je pokrenulo 80 lica sa evidencije nezaposlenih, čime je otvorena mogućnost za dalje zapošljavanje novih kadrova u postojećim preduzetničkim radnjama.


Usvojeni programi rada gradskih ustanova za ovu godinu | Užice online\nUsvojeni programi rada gradskih ustanova za ovu godinu\n8. sednica Skupštine grada Užica\nOdbornici gradske Skupštine su, na današnjem zasedanju, prihvatili programe rada u ovoj godini koje su pripremile užičke javne ustanove. Saglasnost Skupštine data je na programe rada Narodnog muzeja, Narodnog pozorišta, Narodne biblioteke, Istorijskog arhiva, Gradskog kulturnog centra, Gradske galerije, Regionalnog centra za profesionalni razvoj zaposlenih u obrazovanju, turističkih organizacija Užice i Regije Zapadna Srbija, Dečijeg odmarališta „Zlatibor“, Gradskog centra za usluge socijalne zaštite. Istovremeno, izvršeno je usklađivanje njihovih statuta sa novim zakonskim odredbama koje definišu ovu oblast.\nPred odbornicima bila je informacija koja se odnosi na usklađenost planiranih i realizovanih aktivnosti iz programa poslovanja gradskih javnih preduzeća u prošloj godini. Prema podacima iz informacije, od osam javnih preduzeća sa teritorije grada, samo su Vodovod i Duboko poslovali sa gubitkom, dok je preostalih šest ostvarilo dobit u svom poslovanju u 2020. godini. Usvojene su i izveštaji o radu Saveta za zaštitu i unapređenje životne sredine-Zeleni savet i Saveta za zdravlje.\nNovousvojene odluke su o obavljanju komunalne delatnosti u vezi sa pogrebnom delatnošću, zatim, o postupku dodele i kontrole korišćenja sredstava za finansiranje i sufinansiranje programa od javnog interesa koja realizuju udruženja, kao i o posebnim uslovima za izdavanje informacije o lokaciji i lokacijskih uslova na prostoru Generalnog urbanističkog plana.\nObrazovana je Komisija za planove i imenovani njeni članovi, izabrani predsednici i članovi nadzornih odbora Bioktoša, Vodovoda, Gradske toplane Užice, Užice razvoja i Velikog parka. Vladan Cuparić, dipl. ekonomista, imenovan je za direktora Dečijeg odmarališta Zlatibor, a u delu kadrovskih rešenja određeni su sastavi skupštinskih saveta i to Korisničkog saveta javnih službi, Saveta za praćenje primene etičkog kodeksa, kao i saveta za mlade, za rodnu ravnopravnost i za razvoj grada.\nIzvor: uzice.rs/uzice online\nObičaji i verovanja za zadušnice\nNa bolničkom lečenju 358 pacijenata\nGradsko veće prihvatilo izveštaje o radu u prošloj godini Gradskog pravobranilaštva i TO Užice\nGrad izdvojio 32 miliona dinara za mere podrške užičkim poljoprivrednim gazdinstvima\nRekonstrukcija ulice Dimitrija Tucovića počinje krajem maja\nPlan pranja ulica za ponedeljak 29. mart\nZanimljivosti7 hours ago


Vip do 2021. godine ulaže 1.2 miliona eura u kvalitet mreže u Novom Pazaru\nNaslovnica Sjeverni Sandžak Novi Pazar Vip do 2021. godine ulaže 1.2 miliona eura u kvalitet mreže u...\nNovi Vip centar u Novom Pazaru: Dođi i probaj mrežu mesec dana besplatno\nVip mobile je najmlađi mobilni operater u Srbiji koji tokom svih 12 godina poslovanja postavlja nove standarde na tržištu telekomunikacija. Zahvaljujući najsavremenijoj mrežnoj infrastrukturi, Vip korisnicima nudi širok raspon usluga iz domena mobilne komunikacije, kao i digitalnih, data i IT rešenja.\nSa do sada uloženih više od milijardu evra kompanija predstavlja najveću grinfild investiciju u Srbiji. Vip kontinuirano nastavlja da investira u tržište Srbije, da povećava kapacitet i pokrivenost mreže, sa ciljem da podrže digitalizaciju društva, kako kroz konstantno unapređenje kvaliteta i pokrivanja mobilne mreže, a naročito mobilnog interneta, tako i kroz ponudu novih servisa i usluga.\nU prethodne četiri godine Vip je u Srbiji uložio više od 120 miliona evra u razvoj i proširenje mobilne mreže. U Novom Pazaru i okolini je samo u poslednje dve godine u razvoj mreže uloženo preko pola miliona evra, a u naredne dve godine u ovom regionu planirana su ulaganja u vrednosti od oko 700 hiljada evra.\nOdlično korisničko iskustvo potvrđuje i nezavisno testiranje RATEL-a i kompanije Systemic PAB iz prošle godine, čiji rezultati govore da Vip ima najbolju mrežu za prenos podataka u Srbiji.\nImajući u vidu rastuće potrebe za korišćenjem podataka, kompanija Vip mobile nastaviće da ulaže u razvoj infrastrukture, kvalitet i kapacitet mreže, kako bi ispunila buduća očekivanja svojih korisnika.\nZa sve one koji žele da se uvere u kvalitet Vip mreže, mogu da iskoristite jedinstvenu mogućnost i testiraju Vip mrežu mesec dana potpuno besplatno, bez ugovorne obaveze, kroz “Dođi i probaj” tarifu.\nNeograničen nacionalni saobraćaj na raspolaganju je svim korisnicima u ovom periodu bez ikakvih troškova, mesečnog računa i što je najbitnije, nema obaveza.\nUkoliko posetite novo Vip prodajno mesto u Novom Pazaru, na adresi 28. novembra 113, na raspolaganju vam je ova, kao i sve druge tarife, dodaci i uređaji.


Mostarski studenti simulirali predizbornu kampanju s jednim predsjednikom – RTV BPK\n10. Januara 2019.\tBosna i Hercegovina\nBliža je budućnost, desile su se ustavne promjene, Bosna i Hercegovina je država s jednim predsjednikom, bez entiteta i kantona. Ovo su premise simulirane studentske predizborne kampanje koja je predsjedničkim sučeljavanjem danas okončana u Mostaru.\nEmina Ćorić kandidatkinja je izmišljene Stranke demokratskog razvoja, kaže nam kako je ovo kulminacija projekta, odnosno prave kampanje u trajanju od 15 sedmica, koju su uradili u okviru predmeta Izborne kampanje na trećoj godini Odsjeka za komunikologiju Fakulteta humanističkih nauka Univerziteta “Džemal Bijedić”.\nS druge strane stajao je predsjednički kandidat Mirza Čamo, lider Narodne demokratske stranke, koji nam je kazao da će se poslije fakulteta sasvim sigurno baviti izučavanjem politike kao društvene pojave.\n“Politika je važna oblast života, pogotovo za nas mlade koji sutra trebamo voditi političke procese. Ovo je sjajan projekt koje je uzeo učešće svih naših studenata podijeljenih u dvije grupe”, izjavio je Mirza.\nSve se odvijalo pod budnim okom višeg asistenta Sanjina Handžara koji kaže kako se izrađene kampanje ove dvije grupe studenata kvalitetom mogu porediti s kampanjama naših političkih stranaka.\n“Studenti su na nekoliko predmeta učili na primjerima iz naše političke prakse pa su na svojim radovima mogli korigovati eventualne nedostatke”, kazao je Handžar.\nStudenti su bili puni zahvala svojoj profesorici Semini Ajvaz, sučeljavanju su prisustovali i neki aktuelni političari, a sučeljavanjem je moderirao Anel Husnić.